
PRAEPATIZ. 


A doctissimo illustrissimoque professore Reichert, qui 
prae ceteris monuit, disquisitiones histologicas tantum aliquid 
valere, si omnis formarum series, quas tela observanda in for- 
malione sua praebeat, oculis proponatur, et multas inter se ab- 
horrentes species, quas tela ejusdem generis in animalium natura 
induat, invesligatas esse debere, ut recte justeque leges forma- 
lionis histologico-typicae eruantur, — commoli sunt in univer- 
sitate litterarum Dorpatensi juvenes quidam in gradum Doctorum 
promovendi, ut in dissertationibus suis variam telae corneae tex- 
turam et formandi rationem tractandam sibi proponerent. .Lege 
jam certa probataque, ielam corneam conformem esse matriei 
suae, D. Schrenk *) pennae, quo modo ficta sit, rationem, 
D. Broecker*) spinarum aliorumque ejusmodi organorum cor- 
neorum naturam perscrutati sunt, qui, singuli formationis Lypi 
quo modo disereparent, lege universali semper servata, quum 


una eademque matrix, gradatim mulata, telae corneae variam 


*) €f. G. Schrenk: De formatione pennae. Dissert. inaug. Dorpati 1848. 
**) €f. G. Broecker: De textura et formatione spinarum et partium similium. — Dissert. inaug. 
Dorpati 1848. 

imprimeret formam, ostenderunt. Praeter telas jam ab illis trac- 
tatas hoc tempore unguis quoque humani textura et formatio 
disquiritar. Quibus omnibus quasi continuationem dissertationem 
meam hancce, quae de balaenae barba, adjecta equi ungula, 
agit, applieatam volo. Quantopere vero in dissertatione hac 
leges illae jam allatae probentur vel quales leges novas, rebus 
diligenter observatis, instituendas censuerim, ipsa barbae per- 
scrutatio ostendat. 

Opusculum hoc omni cum timiditate in lucem edo, quae 
auclorem quemque primitias studiorum proferentem, decet, prae- 
sertim si rem, in qua nondum multum versatus est, tractat: 
ut auctoritate doctissimi illustrissimique prof. Reichert, cujus 
sub auspiciis conscriptum est, commendetur, quam maxime opto. 
Gaudeo laetorque, quod facultas mihi hoc loco praebetur illi 
publice plurimas agendi gratias, quas et ob artis praecepta mihi 
tradita et ob. auxilium in hacce dissertatione eomponenda mihi 
latum debeo semperque debebo. Praeterea facere non possum, 
quin gratias referam amicissimo mihi commilitoni Reissnero, 
cujus ingenio peritiaque ui res, quae parum clare et diserte 
enarralae sunt, certis clarisque imaginibus illustratae, lecturis 
perspicuae manifestaeque appareant, factum est. 


(Dy, difficilius fit, ut e genere cetaceorum barbam gerentium individua dis- 
quisitioni zootomicae apta praebeantur et quo rarius inde haec animalia arte et 
diligentia observata sunt, eo magis systematum zoologicorum auctores singulas 
cetaceorum species tractantes, dissentiere et incerta dubiaque nomenclatura sunt 
usi !).  Verisimile est, individua hujus mammalium ordinis et quia magnitudine, aetate 
aliisque qualitatibus externis variabant et ob relationes nautarum et hominum mari- 
timorum infidissimas, quamvis uni speciei adtribuenda essent, speciebus diversis 
adnumerata esse et in maribus remotis species, ne dicam genera, inveniri posse, 
quae adhue omnem observationem fugerint. Qua re quum varia cetaceorum genera 
certis terminis cireumscribere nondum queamus, fieri non potest, quin structurae 
anatomicae harum animalium ignari simus, quamdiu certo fundamento, qua nitentes 
res observatas componere et discernere possimus, caremus. Licet, data occasione, 
haud facile praetermissum sit, arte et diligentia balaenas perscrutari, attamen rela- 
tiones ad systematologiam anatomicam tantum pertinentes — et praecipue si spectant 
ad balaenae barbam — adeo discrepant et ex insolita rem intuendi ratione saepe- 
que contraria ortae videntur, ut etiam homines peritissimi et in studiis rerum naturae 
quam plurime versati, se e nuda tali enarratione formationis typum sibi refingere 
non potuisse, fateantur ?). 

Etsi haec dissertatio praecipue co consilio, ut penitior barbae textura legesque 
formationis investigentur et hoe modo ad notitiam telae corneae aliquid addatur, sit 
conscripta, tamen maxillae superioris formam, structuram partium. interpositarum 
inter barbam et basin osseam, nec non ordinem et compositionem singularum barbae 


tabularum eornearum eo minus silentio praetereunda putavi, quo majoris momenti 


1) €f. Cuvier, Regne animal et: Ossemens fossiles; caput: les baleines vivantes. 
2) €f. PFroriep. Neue Notizen. Jhrgz. 1837. Nr. 3. Anm. 


videtur, omnes res illas jam diu observatas denuo recenseri, et quo arctius cobae- 
rent cum explieatione observationum histologicarum. 

Sola balaenae ossa, partibus mollibus nudata, disquisitu praesto fuisse, maxime 
mihi dolet.  Adjecta erat barba conjuncta cum matrice integra, spiritu vini reservata, 
qua re ut omne palatum molle tantum ex aliorum virorum observationibus respi- 
cerem, cogebar. Seeletus mihi propositus pedes viginti septem adaequabat et 
conservatorio zootomieo Dorpatensi nomine balaenopterae minoris traditus erat. 
Cui nomini nullo in systemate quum adhue locus datus esset, ut ipse speciem 
certius designare conarer secundum: Cuvier: ,,Regne animal* W. Rapp: .Die 
Cetaceen* et praecipue Cuvier: ,Ossemens fossiles^, commotus sum et caussis, 
quas doctissimus professor Reichert comprobare non abnuit, mihi persuasi, hoc 
exemplar esse simillimum balaenae a Cuviero nomine Rorqualis maris septem- 
trionalis. deseriptae et ex systemate Linnei balaenoptera boops, ex systemate 
Fabrieii balaena rostrata habendum. 

Balaenam pullum fuisse minorem natu ex longitudine viginti septem tantum 
pedum facile cognosci potest. 


CAPUT PRIMUM. 
Descriptio anatomica. 


E familia cetaceorum, quae vera sive carnivora dicuntur, in genere balaeno- 
pterae et balaenae propriae illae laminae aut tabulae corneae ad instar dentium 
pectinis collocatae, superficiei maxillae superioris palatinae inhaerentes inveniuntur, 
quae nomine Óarbae balaenae (Wiallüschbarte) comprehendi solent. ^ Quibus 
laminis numerosis formandis disponendisque ut locus sit, memorata illa genera 
(praeterea quoque physeter macrocephalus) capite permagno, si spectas ad reliquam 
corporis partem, praedita videntur. Neque enim cranium, quod angustum reperitur, 
sed ossa tantum faciei, prae ceteris maxillaria in modum rostri producta, magnitu- 
dinem extensam illam efficiunt, Quae insolita maxillae forma in balaenoptera boope 
quam maxime elucet, ita ut prope ad triangulare aduncum avis rostrum accedat.. 
Maxilla enim superior lata erassaque infra orbitas et ossa frontalia orta, seusim 


angustior fit, et leviter ab initio usque ad finem curvata, in apicem obtusum exit ?). 
3) Balaenopterae generis maxilla: superior minus curvata est, quam balaenae generis. cujus maxilla 
in quadrantem fere circuli curvatur.. Cf. Cuvieri OQ. f. pag. XXV. 

Maxima ejus pars ossibus maxillaribus superioribus formatur, quae ex fronte 
in partem adversam convergentia procedunt et quam longe patent utrique ossi inter- 
maxillari inter se locum dant. Quae ossa intermaxillaria in parte superiore arcuata 
pariter atque maxillaria discedunt et hoc modo hiatum fingunt, qui in aperturam 
nasalem osseam sat amplam, sed symmetram trausit. et apicem versus in ultima 
tertia maxillae parte paulatim finem capit. In superficie palati praeter ossa jam 
memorata in utraque parte et lamina horizontalis ossis palatini observatur, qua 
palatum osseum in partem aversam usque ad choanas producitur, ubi processibus 
terminatur pterygoideis ossis sphenoidei, et in tota fornicis palatini linea media 
margo vomeris inferior invenitur (cf. tab. I. fig. 4). 

Conferunt igitur ad formandum palatum osseum: ossa intermaxillaria, ossa 
maxillaria superiora, vomer, ossa palatina, os sphenoideum processibus suis ptery- 
coideis, qui fortasse rectius ossa pterygoidea habendi sunt. 

Quas partes singulas separatas disquiramus. Utrumque os mazillare superius, 
formam pyramidis trium laterum regularis ostendit (cf. tab. l. fig. 4 a), eujus 
basis os frontale versus, cujus apex in finem totius maxillae spectat. — Basis 
ipsa oblique praecisa retrorsum et sursum vergit, totaque supermisso squamae 
modo osse frontali tegitar.  Superficierum lateralium una extrorsum et sursum 
spectat, altera introrsus ad vomerem et os intermaxillare applicatur, tertia deorsum 
versa ad palatum osseum formandum confert. Margo superior non prominet, 
quia ad illum et ad superfieiem lateralem internam os intermaxillare forma pris- 
matiea praeditum ita apponitur, ut facies ossis maxillaris externa superficie ossis 
intermaxillaris extrorsum versa continuari videatur. —Ín ipsa pyramidis basi hic 
margo transit in processum nasalem, qui ipse inter os frontale et nasale excipitur. 
Alter pyramidis margo liberum totius maxillae superioris marginem externum for- 
mat et eo magis eminet, quo profundius superficies inferior sive palatina excavata 
est. Prope ad basin in partem externam et posticam vertitur et in externo ossis 
froutalis latere in processum zygomaticum exit. "Tertius margo introrsum et deor- 
sum conversus, in quadrante primo et antico eum ossi intermaxillari conjungitur, in 
utroque quadrante medio congreditur cum parte vomeris palatina, in quadrante 
postremo finem capit, quum pars interior superficiei inferioris ad recipiendum pro- 
cessum horizontalem ossis palatini sinuata sit. — ^ Quae superficies pyramidis late- 
ralis sursum et extrorsum spectat, in parte sua superiore latiore leviter convexa, 
apicem versus aeque leviter concava conspicitur. Superficies interior cristam quandam 
obliquam profert, quae adjecto ossi intermaxillari et subjacenti laminae ascendenti 

vomeris interposita est. Ubi prope ad nasi aperturam os intermaxillare extrorsus 
curvatum est et vomeris lamina humilior fit, segmentum hujus superficiei oblongum, 
forma triangulari denudatur, quod ad cavi nasi parietem confert. 8 Superficies pyrami- 
dis inferior tota exeavata fossam profundam, naviceularem dicendam praebet. Quae fossa 
ad apicem plana, quo magis in partem aversam procedit, eo profundior fit usque ad regio- 
nem, qua os palatinum palatum durum formandum participare incipit, ubi, quamvis aueto 
osse maxillari superiore dilatetur, rursus paulo planior fit. Latus fossae externum 
et brevius delabitur sub angulo acutiore, quam latus internum profundius descendens, 
ità ut, cavum illud si fastigatum nominamus, culmen non in ipsa parte media, sed 
extrorsum remotum appareat. 

Inter utrumque os maxillare superius osse intermaxillaria partim inter se 
contingentia conspiciuntur. Sunt forma triangulari prismatica, longitudinem ossium 
maxillarium aequant et vario modo distorta apparent.  Tenuia in externa ossium 
nasalium parte, quibus et processibus ossium maxillarium nasalibus interjecta sunt, 
orta et margini ossis maxillaris sursum et extrorsum verso imposita, arcuata linea 
aperturam nasi osseam amplamque circumdant. Internam superficiem habent laevem, 
latiorem, quam longa patet, curvatam, quae margine obtuso ab externa superficie 
angustiore convexa disjungitur. infra mediam maxillae partem, qua haec ossa, 
quamquam proprius accedunt alterum ad alterum, attamen rimam inter se relinquunt, 
rectiore via producuntur et obtuso margine superiore cristae ad instar oblique 
excurrente, superficies eorum interna terminatur, externa vero superior fit, Sub 
finem denuo inflexa quum ossa intermaxillaria arctius confluant, superficies superior 
convexa in partem externam revergere ineipit. Superficies inferior ad vomerem 
versa, in ultima tertia maxillae parte, quam lata patet excavata est. Palatum osseum 
formandum ossa intermaxillaria parum tantum participant, quum in ipso maxillae fine 
adverso inter ossa maxillaria non accurate conjuncta in conspectum veniant et 
extremum palati duri apicem jam sola forment. Longa fissura, quae iis intercedit, 
septo nasi cartilagineo tota clauditur, relictis tantum infra ossa nasalia naribus, quae 
balaenae ad aquam ejaculandam inserviunt (ef. tab. I. fig. 4 b). | 

Ossis palatini sola pars horizontalis in palato osseo formando locum habet. 
Oblonga praedita forma, in utraque parte sinum explet, quem margo inferior et 
interior ossis maxillaris superioris, ut jam dictum est, fingit, Format inde poste- 
riorem lateris interni. partem fossae, quam utraque palati duri parte in ossibus maxil- 
laribus animadvertimus c& ope marginis vomeris inferioris sub angulo paene recto 


conjungitur eum eodem alterius lateris osse. 


Postpositus est ossi palatino in utraque parte processus pterygoideus ossis 
sphenoidei sive os pferygoideum , figuram fere quadratam praebens et retro in 
tuber productus, quo palatum durum terminatur. Ultra quos terminos choanae, in 
superficiem inferiorem ossis sphenoidei vergentes patent. 

Vomer margine suo inferiore, quam longe palatum osseum patet, ossibus 
maxillribus superioribus et in parte aversa ossibus palatinis appositis interjectus 
modo medii fornicis saxi inter ossium plana oblique obversa immittitur. Quae 
inferior pars vomeris solida sursum in duas laminas dividitur, quae superficiem 
internam utriusque ossis maxillaris attingunt et ad margines ossium intermaxillarium 
inferiores accedunt, quum haee superne eidem applicentur lateri (cf tab. I. fig. 4. c). 
Laminae ipsae ad sinuatam nasi aperturam magis etiam discedunt, quo modo con- 
versis sursum et extrorsum ossibus intermaxillaribus pars triquetra superficiei ossis 
maxillaris internae, in os sphenoideum spectans denudata conspicitur. In parte ex- 
trema lamellae vomeris laterales rursus appropinquantur et corpus ossis sphenoidei 
attingunt. Tota vomeris figura igitur, si superne i. e. ex hiatu, ossibus maxillaribus 
interposito, eam contemplamur, scaphae longae et angustae simillima est. 

Si palatum osseum jam in unum redactum respicimus fossae naviculares duae 
laterales, quae vicinae patent et in parte media disjunguntur longe descendente 
carina, duobus planis inclinatis finita — in parte anteriore latere «utriusque ossis 
maxillaris interno vomereque, in parte posteriore ossibus palaünis nee non vomere 
formata — conspiciuntur. Paries hic intergerinus omne planum palatinum superat ; 
in parte adversa parum excultus, in aversam partem procedens acerescit, et ab 
ossibus palatinis rursus diminuitur, quum, toti maxillae magis curvatae oppositus, via 
rectiore producitur. Non injuste eum comparabant scriptores docti cum tecto inverso *), 
attamen fossae descriptae laterales aptius mihi videntur cum duobus tectis erectis, 
quorum plana declivia interna profundius, quam externa descendunt et angulo recto 
confluentes, eristam vel carinam illam triquetram formant conferri. Et in externo et 
in interno fossae latere quoad pertinent ad os maxillare, multa foramina et sulei, 
partim obliqua, partim ad longitudinem extensa, sine dubio ad nervos et vasa sau- 
guifera recipienda destinata, et praecipue quidem in superiore lateris externi parte 
crebra manifestaque inveniuntur?) Quo in latere fossae praeterea, pollicem fere a 


4) €f. Fr. Ch. Rosenthal, Ueber die Barten des Schnzbelwaliüsches (balaena rostrata) in ..Abhand. 
lungen der kónigl. Akad. der Wissensch. zu Berlin. Jhrgg. 1829.4 — J. Hessei dissertationem inaug. ..De 
ungularem, barbae balaenae dentium Ornithorhyachi coraeoram structura penitiore. Berol. 1839.* 


; 
3) D. Ravin se parvos sinus ansarum forma reperiisse refert, quorum ego ne ullum quidem animad- 


verti (cf. Froriep N. N. Jhrgg. 1837, Nr. 3). 

margine maxillae externo distans, in longitudinem ex apice usque ad locum ossi 
palatino adversum extensus, suleus animadvertitur, cujus finis posterior paululum 
introrsum curvata in tecti fastigium vergit. 

In animali a me observato totum eaput osseum, mensura ad planum ejus basi- 
lare adhibita, pedes V et pollices VIIl aequat, maxilla vero rostriformis ex ossibus 
nasalibus usque ad ipsum apicem ped. lll et poll. VI. Latitudinem habet inter pro- 
cessus ossium maxillarium zygomaticos ped. Il et poll. V. Palatum osseum ex 
osse pterygoideo usque ad apicem adversum protensum tenet ped. IV et poll. XI; 
fossa utriusque ossis maxillaris in parte posteriore latissima diametrum praebet 
transversam poll. X et dimidii, paulo prorsus, ubi profundissima est, alta invenitur 
poll. HI et dimidium, in apice anteriore obtuso poll. tantum Il. 

Quo facilius maxillae superioris forma et ratio, qua singula ejus ossa con- 
jungantur perspici possint. maxillam transverse secatam in tabula adjecta delineare 
institui (ef. tab. 1. fig. 4.). 

Palatum osseum vivo animali, consentientibus Rappio6), Hesseo *), Rosen- 
thalio 5), inductum est membrana crassa et vaseulosa, quae in libera superficie in 
textura sua ab ipsa cute non multum discedere videtur et ossa versus in telam 
callosam et adiposam transit. D. Ravin?) in dissertatione sua de natura et indole 
membranae nos certiores reddidit. Cujus secundum disquisitionem in media palati 
parte glabra et tensa, in lateribus a linea media aversis multis, sulcis transversis, 
qui barbae laminas accipiant, instrueta est. Spatium utrique laminarum ordini laterali 
interpositum prope ad basin maxillae superioris latum ad mediam partem angustius 
fit, apieem versus tamen denuo paululum augetur, ita ut formam figurae ovatae 
exhibeat, cujus latera sub finem anteriorem impressa appareant. Suléus in longi- 
tudinem extensus hanc figuram ex rotundo oblongam in partes dividit duas sym- 
metras; libera superficies ejus est paulum convexa. Extra barbam membrana pala- 
tina in ipso ossis maxillaris margine limbum format labialem immobilem.  u parte 
telae affini ossibus multa reperiuntur vasa sangnuifera, «quae originem ex arteria 
maxillari interna ducunt, tuim os maxillare perstringunt, in superficie palatina in con- 
spectum redeunt et denique via recta maxillae apicem versus decurrunt; dividuntur 
in muMKos ramos, qui sub angulis rectis orti, in ambitus currentes, membrana pene- 


60) €f. Rapp, Die Cetaceen, zoologisch-anatomisch dargestellt, Stuttgardt u.. Tübingen. 1837. pag. 129. 
1) Vk. c. pag. 10 

GIU ID 

9) Cf. Froriep N N. l. c. 

rata ipsis barbae laminis inferuntur !?). Nervi omnibus his partibus praebeftur ex 
trunco nervi maxillaris superioris, a nervo quinto orto !!). 

Huic enim membranae balaenae barba inhaeret, quae in utraque parte ex apice 
maxillae usque ad ossa palatina patet fossaeque navieularis maximam partem explet. 
Formatur, ut jam ante dictum est, majoribus et minoribus £abwlis vel laminis 
corneis, quae transverse collocatae, e superficie maxillae superioris in linguam et 
mandibulam dependent. Stant repetitio ordine continuae alia post aliam ita ut series 
formentur et transversariae et in longitudinem extensae. In seriebus transversis maxi- 
mae et exoletae tabulae extremae observantur quarum, juxta ordinem introrsus aliae 
series gradatim diminutarum et minus maturarum barbae laminarum inveniuntur, donec 
harum denique locum singulae discretae fibrae corneae obtinent (cf. tab. I. fig. 4. e. e.). 

Unaquaeque lamina cornea, quarum crassitudinem a linea dimidia usque ad lineam 
unam dimidiatamque variantem vidi, tetragoni figuram imparibus lateribus finiti 
ostendit, cujus solida pars superior scapus vel corpws vocatur !?), pars vero 
inferior in multas fibras erassas rigidasque divisa (ex analogia pennae) «vexillum 
nominanda videtur (cf. tab. L fig. 4 e..  Ouibus in laminis barbae ita formatis 
persceribendis, si eodem modo, quo natura eas composuit, jacent, superficies anterior 
et posterior marginesque quatuor distinguendi sunt. Darbae tabulae ordinis extremi, 
quae ad justam magnitudinem pervenerunt in planitie dupliei modo leviter curvatae 
sunt, ita ut tota lamina litterae S formam ostendat. Externum marginem liberum 
versus barbae laminarum unum latus concavum, alterum convexum apparet, quae 
curvatura usque ad finem laminae deorsum tendentem producitur ; adversus marginem 
internum scapi curvatio contraria, sed in parte superiore latioreque quadrata tantum, 
adest, ita ut pars inferior oblique praecisa et inde triquetra simplici modo curvata 
sit. Marginum longissimus exterior est acutus et lunatus, tantum in laminis maximis 
obtusus et rotundatus. Interior margo ei contrarius brevissimus, rectus et tenuis- 
simus apparet. Qua re margo inferior oblique extrinsecus introrsum vergit, tamen 
non prominet, sed in multas setas vel fibras rigidas exit, quae plures series formant. 
Margo superior, ut facile intelligitur, eodem modo curvatur, quo ipse scapus in 
parte superiore latiore ; rotundatus est et quibusdam conditionibus serius explicandis 
crassus apparet. Ejusmodi igitur invenitur laminarum ordo extremus et maxime 


completus. Ordinum introrsum sequentium tabulae continuo diminuuntur, multo 


10) Cf. W. Rapp l. c. pag. 160. J. Hesse L c. pag. 11, Rosenthal l. c. 
11) €f. W. Rapp l. c. pag. 120. 


12) €f. C. F. Heusinger, System der Histolozie, Eisenach 1822, pag 198. 


angustiores, tenuiores et vix curvatae sunt et propius ad figuram angulis quadratis 
oblongam accedunt, quam ad trapezoideam, praesertim quum margo etiam exterior 
non areuatus sed rectus appareat. [n parte inferiore pariter in fibras dividuntur, 
quae tamen prae aliis multo sunt breviores. lu ordinibus intimis fibrae illae corneae 
nusquam lamina solida comprehenduntur, sed statim setarum cirri originem dueunt. 
Unde fit, si barbam cx parte interna i. e. ex ipso oris eavo inspicimus ut planum 
inclinatum rigidis fibris formatum quarum exteriores undique longiores sunt, profun- 
diusque descendunt, quam interiores, in conspectum nobis veniat !$). Pariter setarum 
liberarum cirri in extremis barbae finibus, et in ipso maxillae apiee et prope ad ossa 
palatina, inveniuntur, quum hic quoque lamellae corneae gadratim diminuantur, donec 
in singulas fibras diseretas transeant, | 

In basi seapi (i. e. in margine superiore quo palatum attingit) lamina quaeque 
fissuram praebet, corpore solido in duas tenues lamellas diviso: hoe modo formatur 
cavum sic dictum germinativum (secundum Heusingerum et Hesseum). Quae 
fissura, eodem modo, quo scapus ipse curvata, marginem ejus externum versus, ubi lami- 
nae inveniuntur crassissimae, latior multoque profundior, quam ad marginem internum 
acutum, patet. Inde spatium intermissum triangularem fere formam accipit, quae 
praesertim in tabulis primi ordinis conspieua est. psum laminarum maximarum 
cavum in parte sua extrema poll dimidium adaequare observavi. 1n fundo hujus 
fossae plurimi ordines tubulorum, qui ad longitudinem tabulam perstringunt, ipso 
adspectu animadvertuntur.' 5i scapus laminae paulo inferius transverse secatur» 
eandem cognoscimus structuram : vidimus stratum tubulorum medium, lamella cornea 
solida cireumjecta. Quum peliucidae sind barbae laminae, saepe contingit, ut canales 
illos, qui ea substantia quam continent, manifesti fiunt, usque in setas diseretas per- 
sequi possimus. Quae structura in. fabulis quoque minimis eadem est. ln super- 
ficie extrema unaquaeque lamina cornea tenui, detractu facili epidermide, ut involucro, 
induta !4), 

Colorem habent laminae barbae, a ime observatae, subflavum aut albidum, pellucidum, 
ita ut in superficie externa tubuli interni linearum obscurarum praebentes speciem 
recognoscere possint. BD. Ravin primam tantum tertiam. laminarum partem albidam 
fuisse refert, ceterasque subito mutato colore lividas. €l. Rosenthal omnes laminas 


maturas pullas, minores tantum eanas invenit. —. Jam tabnlarum color lucidus et mensura 


13) €f. Owens odontography pl. LXXVI. fig. 8. 
14) €f. Rosenthal | c. Hesse Ll. c. pag l1] et 19 

parva, animal quod mihi praesto erat minus fuisse adultum, indicare videntur. Neque 
ullam inveni laminam longiorem pollieibus octo, in basi latiorem pollicibus duobus et 
lineis totidem, in margine interno duobus pollicibus altiorem ; margo externus sinuatus 
erat, ita ut lineam, unum fere pollicem a directa ad perpendiculum distantem, formaret 1^). 
Spissitate erant barbae laminae sat magna, sed tenaces elasticaeque ut lamellae 
corneae vulgares, faciles inflexu, sed difficiles disruptu. Spissitudo majorum mino- 
rumque tabularum non variabat etsi crassitudinis ratio habebatur. 

Quo modo laminae corneae plano palatino impositae sint, cl. Rosenthal nos 
certiores reddidit, qui partes illas inter se cohaerentes perscrutatus est.  Certis enim 
verbis refert, superficies earum concavas in partem adversam, convexas in aversam 
tendere !6), Quibus si observationibus in disquisitione tractationeque hae nitar 
necesse est, afferendum antea puto, singulas laminas non esse dispositas ad diame- 
irum maxillae transversam, sed ad lineam obliquam, ita ut margo earum externus 
aversus, internus vero adversus sit. Qui situs tabularum obliquus in finibus ordinum 
ad longitudinem extensorum, ubi singulae laminae inveniuntur minores debilioresque, 
multo magis perspicuus est, quam in media barbae parte, qua tabulae majores 


15) Barba generis balaenopterae si comparatur cum barba generis balaenae brevis et parva est. — 
Rosenthalii lamina longissima poll. XVI tenebat, Ravini fere Xll. Cf. Cuvier: Ossemens fossiles 
pag. 365; Rapp: Die Cetaceen pag. 128. 

16) Dicit enim l. c. ad verbum: .,Die Barten bestehen aus gekrümmten Hornplatten, welche mit ihren 
schwach concaven Flüchen nach vorn, mit ihren convexen mach hinten gewendet sind. —  Hesse^) 
Rosenthalium secutus videtur in describendo tabularum situ, quum laminam quamque posteriorem ante- 
riorem, excepto angusto marginis externi limite, tegere dixerit. Facere non possum, quin sententiam illam 
valde dubitem, licet eo ratione tantam adductus sim, quum barbam a maxilla jam separatam acceperim. Tota 
enim barba in utroque exitu cuspidatur, pars vero crassissima, tabulis maximis validissimisque formata, non 
media, sed uni fini propius quam alteri est. Ex ipsa maxillae figura et fossae maxillaris forma jam elucere 
videtur, exitum barbae tenuem longioremque in adversam spectare partem. Praeterea cl. Rosenthal se 
ipsum repugnat, paulo post afferens: .,im hinteren Drittheil des Kiefers sind dic Platten am breitesten und 
làngsten.* Superficies concavae laminarum si adversae sunt, pars barbae crassior, quae mediam maxillam 


nondum attingit in fossam mnavicularem dictam nequedum satis excavatam necesse est cadat — quod quidem 
certe in maxilla balaenae mihi praesenti animadverti — dum pars longa et sensim tenuata, ubi fossa profun- 


dissima est, incidit. D. Ravin, qui maximas barbae tabulas prope ad angulum oris iuveniri docuit, mihi 
sane assentit; utrum superficies earum concava adversa sit, an convexa silentio, quod magnopere mihi dolet, 
praeterivit. Neque minus quam in partem laminae directae sint moneam. Quarum si superficies concavae 
sunt adversae, tabulae ipsae ex latere externo in partem interiorem et anteriorem tendunt et inde fibrae illae 
rigidae, in latere barbae interno conspicuae, eandem capiunt directionem. Has ita constructas esse, ut aquae 
facultatem dept defluendi, crustaceis vero parvis, quibus nutrimento utantur balaenae, exitum impediant quum 
constet, quanto melius officio huic inservire possint, elucet, si in partem aversam, fauces versus, directae 
sint. Quae opinio firmatur quoque similibus organis corneis papilliformibus, quae transversis disposita ordi- 
nibus in palato duro aliorum mammalium reperiuntur. Spectant enim papillae cutis illae margine libero 
semper retroversus in fauces. Quibus omnihus rebus mihi persuasum habeo, superficies laminarum convexas 
adversas esse existimandas et anteriorem quamque laminam tabulam posteriorem, excepto margine extremo, 
in tegulae aut squamae modum protegere. Tamen cl. Rosenthalii observationem opinioni huic contrariam, 
supra in situ laminarum explicando attuli, quum balaenae recentis perscrutandae ei occasio data sit, equidem. 
sententiam meam prolatam rebus a memet ipso observatis argumentari non possim. 

dispositae lineam fere trausversariam formant. n balaena a me observata laminae 
stant alia post aliam confertae, superficiebus inter se paene contingentibus, maximae 
etiam haud plus linea una aut una dimidiataque distantes. €l. Rosenthal majora 
iis spatia vidit interjecta, quae usque ad pollicem dimidium patebant, ita ut laminas 
ordine satas eum raris pectinis dentibus compararet. Ipse vero extrema serie tabulas 
ita observavi dispositas, ut in parte adversa, spatio tantum brevi, posterior quaeque 
margine suo externo anteriorem duabus lineis superaret, qua re omnes in modum 
tegularum vel squamarum alia aliam subsequerentur. Paulo post in media barbae 
parte, tabulae accuratius ad lineam transversam, ut jam antea enarravi, collocatae 
sunt et simul margo earum externus rectius extrorsum vergit, ita ut a tabula vicina 
haud amplius obtegatur. Inde remotius, simulac laminae denuo decrescere coeperunt, 
ut tegula tegulam, posterior quaeque tegit anteriorem, excepto liberi marginis limite. 
Quae rerum commutatio animadvertitur quum laminae posteriores minus in partem 
interiorem et anteriorem tendant et concava et adversa earum superficies una cum 
margine externo in latus exterius et anterius curvata videatur. 

Singulae barbae laminae, quas separatas hucusque, ratione quum ipsarum lami- 
narum tum palati habita, traetavi, inter se quam arctissime firmissimeque connexae 
sunt, ita ut barbam unam contextam efficiant, quae integra facilius a membrana pala- 
tina avelli, quam in partes suas dividi potest. Qua de re licet omnes viri docti 
consentiant, attamen qua ratione tabulae sint conjunctae minime clarum perspicuumque 
ills esse videtur. €l. Heusinger affert tantum, eas massa quadam firmissima, 
tenaci, fibrosa inter se connexas, maxillae gingivaeque affixas esse. 1l, Rosen- 
thal et Hesse praecipue tractavere limbum corneum latum erassumque, Jigamentum 
corneum coronarium (WHornkranzband) dictum, qui totam barbam extrinsecus et in- 
trinsecus in ipsa basi ut zona cingit et in latere exteriore, ad laminas maximas 
appositus, multo latior quam in interiore prope ad cirros invenitur. €l. Rosenthal 
praeterea quoque affert, quamque barbae tabulam in basi lamellis eorneis curvatis 
cum tabulis vicinis conjunctas esse et, extrinsecus intrinsecusque ligamento corneo 
applicato, fissuram cavwm germinativum dictam formari. Minores nondum exoletas 
singulas in massa quadam albida, firma et fibrosa, qua inducantur per breve spatium, 
impositas esse dicit, Quas quidem res el. Hesse magna negligentia tractavit, quum 
tantum attulit, substantiam albam, quae in massam corneam transformetur, in super- 


ficie membranae palatinae secerni !*). Rectius vero D. Ravin et barbae laminarum 
: " j 

17, Vituperanda praeterea est magna ejus negligentia, qua barbae basin deorsum spectare, fibrasque 
secretas marginem formare superiorem, plus semel affirmat, ita ut, si enarrationem perlegeris, videatur tibi 
barba a maxilla inferiore enasci. Cf. Ll. c. pag. 18 et 19. 

et ligamenti cornei coronarii rationem intellexisse mihi videtur, quum de tela albida, 
cornu simili languente, qua omnium tabularum basis induatur, verba facit; enarratio 
tamen a Froriepio relata (N. N. 1857 Nr. 5) neque perspicua, neque facilis intel- 
lectu est. Imago praeterea ei adjecta fucata potius nimiaque arte facta, quam 
naturalis videtur. 

Ligamentwum coronarium strato corneo firmo, spisso et parum pellucido omnes 
barbae laminas in ordines et ad longitudinem extensos et transversos distributas ita 
cireumdat, ut in utraque maxillae parte barba conjuncta lateralis formetur. Cujus 
altitudo in latere externo tres pollicis quadrantes aequat, in latere interno lineas 
tantum duas (cf. tab. I. fig. 4, d). Substantia haec etiam inter binos laminarum ordines 
transversos protenditur, ita ut lisamentum externum et internum quasi processibus 
quibusdam eonjungantur (fig. 4 d^). Quae strata interjecta vel ligamenti processus forma 
triquetra, quia basin in externa parte eadem altitudine ac ligamentum externum, apicem 
vero in partem ligamenti internam exeuntem angustum habent, et cum tabulis, quibus 
intercedunt, quam arctissime confusi sunt. Praeterea quamque barbae laminam in parte 
summa vel in basi in duas lamellas discretas, rima intermissa, findi supra ostendi. 
Ouas lamellas vel radices binarum tabularum inter se conversas illa ligamenti sub- 
stantia non solum continuas reddit, sed summum etiam earum marginem, qui binis 
cavis germinativis interest, fingit ((ig. b). Pariter atque ordinibus laminarum transversis, 
ligamenti cornei substantia, in modum processuum distributa, interjicitur, inter singulas 
earum series longitudinales prope ad basin extenditur. Quo modo fit, ut non solum 
totius contextae barbae limites laterales sed etiam facies superior, quae solis margi- 
nibus singularum laminarum summis conglutinatis formetur, eadem substantia cornea 
sit ficta. Unde forsitan massam ligamenti coronarii cum alveolo et singulis laminis 
et barbae contextae communi comparare possimus, quum tabulas et singulas et omnes 
collectas in radicibus complectatur. Quum vero ipsarum laminarum tela et tela 
ligamenti coronari ejusdem sint generis, quam arctissime inter se cohaerent vel 
potius confunduntur. Neque facile igitur evenit, ut terminum iis interpositum desti- 
nare possimus, quod vero abhibito microscopio sine ullo labore fit, ut postea demon- 
Strabo, quum textura valde differant. 

Colore albo tinctum, ut ab omnibus caeteris viris doctis refertur, ligamentum 
coronarium corneum non observavi, fortasse quod spiritu vini, quo reservabatur, 
commutata erat. E contrario apparuit colore languente subravo, cujus rei culpam 
in majorem telae firmitatem,  densitatemque et in perspicuitatem inde diminutam 
conferam. 

qi 


16 


Albida vero est massa quaedam mollis, caseo similis, stratis tenuibus et laxis 
infra processus ligamenti transversos et inter binas laminas accumulata, quae nihil 
aliud quam tela cornea jam detrusa haberi potest. Cujus massae D. Ravin men- 
tionem fecisse videtur, de tela tenuibus lamellis fibrosis et pellucidis formata, inter 
barbae laminas deposita locutus, nec non Rosenthal, affirmans stratum tabularum 
externum involucro glutinoso, cretaceo indutum esse. Ejusmodi massam quoque 
in cavo germinativo observari posse contendit !5). 

Si contextam barbam etiam superne respicimus, planum laterale externum, 
lizamento coronario latiore ornatum , angulo rotundato in planum superius transire 
et in hoc plano multos adesse suleos ordinibus transversis dispositos, qui cava 
singularum laminarum germinativa indicant, vidimus (cf. tab. II. fig. b). Quae fissurae 
in parte basilari conspicuae igitur ipsis laminis neque intervallis, binis tabulis intermissis, 
respondent ; intervallis enim margines cavorum germinativorum (fig. 6. r) goppositi sunt, 
qui prominentes cristae suleos illos disjungunt. Si quem ordinem sulcorum trans- 
versum perscrutamur, suleum extremum observamus longum, in modum tabularum 
exteriorum ad formam litterae S fictum, quem intreversus gradatim minores rimae 
oblongae, ad eandem lineam obliquam, qua barbae laminae in seriem transversariam 
procedunt, sequuntur et denique foramina rotunda, quae fibris barbae discretis 
respondent.  Fissurarum numerum uno ordine comprehensarum inter septem et 
undecim usque ad tredecim variare et duas aut tres intimas foraminum speciem- ex- 
hibere vidi. — In extrema barba et anteriore et posteriore aeque ac in parte ejus 
interna permulta, sed parva tantum foramina, punctorum instar obtinentia inyeni, 
quia hie laminarum seapi non formantur, sed fibrae ipso ex origine discretae sunt. 

Utraque barba contexta lateralis fossam ossis supramaxillaris navicularem ob- 
tinet et praecipue fossae illius exteriori lateri inhaeret (cf. tab. 1. fig. 4.), ab apice 
ossis supramaxillaris usque ad regionem, qua ossa palatina accedunt, extensa, quo 
in loco maxime distat ab altera !?) et in fine extremo paululum introversus curvatur, 
Spatium, quo protenditur barba sulco quodam longitudinali, externo ossis supramaxillaris 
lateri impresso, supra a me memorato, indicatum videtur. Membrana palatina (fig. 4. h ; 
fig. 5. o. h) ut matrix barbae adversa multis validisque valvulis vel processibus lamellifor- 


mibus eminentibus instructa, qui certo ordine dispositi et quibus intervalla sulcorum forma 


I8) Summum novissimum laminarum stratum massam illam habet, 

19) Quod quidem Rosenthal certis af(irmat verbis, et ex descriptione tunicae palatinae, quam R a vin 
(L c.) edidit, intelligatur necesse est. Hesse si opinatur, in postrema parte barbas laterales maxime con- 
venire, parum diligenter observata retulisse videtnr. 

interjecta sunt, observatur. Marginibus sive cristis illis, quas in barbae basi binis 
conjunctis lamellis formari vidimus, in sulcos membranae palatinae insertis et pro- 
eessibus in cava singularum laminarum germinativa immissis, ipsa barba cum palato 
duro conjungitur. Qui processus membranae palatinae lamelliformes, aeque longi 
ac cava germinativa inveniuntur profunda, formam scapis barbae similem praebent et 
in margine inferiore obliquo pariter in multos filamentorum ordines dividuntur, quae 
filamenta vel processus coniformes singuli in lumina singulorum tubulorum, in fundo 
cavorum conspicua, demittuntur (fig. 5. i; fig. 4. i). Ubi discretae tantum fibrae 
corneae laminarum loco observantur; palati processus membranacei non nisi filamen- 
torum forma existunt. Vasa sanguifera una cum filamentis via recta deorsum tendunt, 
tubulosque ingressa in laminis pellucidis lineae tenues rubrae recognosci possunt. 
Tunica haec plicata, interstitio parvo relicto, introversus in reliquam membranam 
palatinam transit; in parte vero externa spatio satis lato interjecto, extrorsum ad 
labium superius formandum vertitur ??). Qua ratione inter tunicae palatinae partem 
processibus lamelliformibus coniformibusque instructam atque partes affines su/cus quem 
dicimus coronarium formatur, qui ligamento coronario expleatur (fig. 4. g: fig. 5. g Y. 
Ab omnibus viris doctis balaenae barbam perscerutatis, facile intellectum est, 
formari hanc barbam eadem ratione, qua omnino cornu nascitur, quum undique ex 
cute vasculosa, matrix dicta, originem ducat nec alium typum neque aliam formam, 
quam matricis suae assumat — et sane, neque simpliciore neque elegantiore argumento 
lex universalis, ab J. Muellero pronunciata: ,telas corneas semper secundum for- 
mam matricum fingi, probari potest, quam observatione et enarratione palati processus 
membranacei ejusque tenuium filamentorum, quae cavis germinativis extrahi possunt. 
Quam indolem sibi propriam barbae matrix ostendat et quae lex formationis 
typica inde illis laminis corneis evadat, investigandum nobis erit, quum de textura 
partium mieroscopica nos certiores reddiderimus.  Enarraturus íantum jam his sum 
in aliis mammalibus palati duri formationem simillimam balaenae inveniri. n palato 
duro carnivorum (felis, canis), in utraque parte prope ad lineam mediam leves sulci 
transversi et interjecti membranae processus, quorum liber margo retro spectans, 
pectinis modo insecatus papillisque or&atus est, conspiciuntur. Cujus marginis 
involucrum epitheliale matrice magis vasculosa abundantius nutriatur producaturque opus 
est, ut organa cornea barbae laminis simillima existere possent. Quae quidem res clarior 
in herbivoris apparet (fig. 7.), quorum in palato duro prominentes illae trausversae 
plicae, indumento corneo crassiore praeditae, quae certo ordine, margine libero retro 


20); Cf- Rafin l. c. 

in fauces converso sunt dispositae animadvertuntur (cf. tab. If. fig. 7.). Quae organa 
sine dubio eo consilio instructa sunt, ne offa jam ore correpta, nisi dentibus reti- 
netur, faucibus elabatur, aeque ae barbae laminae balaenae nutrimento capto retinendo 


inserviunt. 


CaArvT sECUNDUM. 
Descriptio analtomico - inicroscopica. 


Inter omnia virorum doctorum opera de barba balaenae conscripta, quae mihi 
praesto fuerunt, illius mieroscopicam texturae perscrutationem tantum apud Heusin- 
gcerum?!) et Hesseum??), quorum uterque imagines rerum observatarum delineatas 
verbis adjecit, inveni ?5), CI. Heusinger erassiorem laminarum structuram dili- 
genter commemorare satis habet, caeterum ad imagines earumque explicationem delegat. 
Inter imagines illas segmentum transversarium invenitur ?4), media ex scapo sumtum, 
modice auctum. quo spatia multa rotunda stratis eoncentricis circumdata, in substan- 
tiam corneam homogeneam inserta, in conspectum feruntur. Quae substantia homo- 
zenea singulos annulos conjungit, cunctos praeterea etiam strato extremo lato circum- 
dat. Heusinger sat stricte refert, se fibras liberas putare, solidas et homogeneas 
existimandas esse, quarum unam adhibito microscopo ad longitudinem visam deli- 
neandam curavit, eamque indutam fuisse involucro albidiore, quod involucro scapi 
epitheliali comparat, memorat ??), 

Neque multo uberius D. Hesse in dissertatione sua barbae tabularum texturam 
tractat, Provocat ad analogiam, quam ungula equi et barbae lamina praebeant et in 
utraque, transverse secata, multos annulos, ad certos fasciculos dispositos et spatia 
quaque substantia, vaeua includentes describit. Singuli fasciculorum annuli centrum 


21) l. c. pag. 198. 

22) l. c. pag. 15 et 20. 

23) Observationes microscopicae a cl. Dondersio nuperrime institutae (cf. Hollándische Beitrüge zu 
den anatomischen und physiologischeu Wissenschaften von v. Deen, Donders und Mollschott, Bd. Il. 
Hft. 1. Utrecht und. Düsseldorf 1817) balaenae barbam non conservatam, sed venalem et exsiccatam ( Fisch- 
bein) attingunt, qua propter eas disquiram. ubi hanc tractaturus sum (cf. cap. quint.). 

24) Of. loo stab. IL fig..3. 

25) €l. Heusinger ad qualem barbae telam verbum ,,oberhautartiger ÜUeberzug** sit referendum non 
salis certe indicavit. Quo verbo et extremum scapi stratum divisu facile et lamellas homogeneas laterales, 
quibus tabulorum stratum interest et quae, exortis fibris liberis. finem capiunt. designat, €f. l. c. pag. 198 
et tabularum adjectarum explicationem p. 273. 

versus Confertiores, peripheriam versus longius inter se distare et sensim minus 
perspicui fieri, donec annuli fasciculorum "vicinorum extremi inter se contingant, 
fasciculi ipsi vero substantia cornea solida distineri dicuntur. Facta sectione in lon- 
gitudinem, spatia intermissa, annulis concentricis circumdata, tubuli in longitudinem 
currentes, inter se paralleli, substantia medullari impleti et massa cornea homogenea 
conjuncti eonspiciuntur. Incertum apud Hesseum restat, an fibrae liberae usque 
ad finem extremum cavae sint, an apicem versus solidescant, hanc vero sententiam 
verisimiliorem existimat. 

In observatione microscopica, a me instituta eam sententiam secutus sum, quae 
telas ignotas in directionem certam crescentes, optime segmentis tenuibus trans- 
versis (i. e. segmentis, quae angulo recto per illam telae directionem penetrant), 
investigari et cognosci posse docet; sectiones vero in longitudinem tantum faciendas 
esse ea ratione, ut res jam observatae recenseantur et exigantur. Neque minus 
persecandas putavi ut summas, medias, infimas scaporum partes, ita quoque ipsas 
fibras diseretas, quo melius textura legibus constituta perspici et lex formationis 
typica certius erui possit, 

Si barbae lamina cornea infra ipsum cavum germinativum secatur, ex primo 
oculi intuitu, ut jam commemoratum est, stratum medium e multis tubulis in longi- 
tudinem extensis, consertis et sine dubio perviis constans, ex utraque parte lamella 
cornea homogenea circumdatum , facile dijudieari potest. Segmentum tenue trans- 
versum hoc loco factum, ut ita dicam, telam grandibus maculis contextam, quae in 
extrema parte obducitur limite solido, ostendit. Quod segmentum si, adhibitis vitris 
octogies rem multiplicantibus eo modo microscopio submovetur, ut praeparatum, 
microscopieum paulatim gradatimque ab uno margine libero usque ad alterum oppo- 
situm adspici possit, ante omnia oculis praebetur liber margo linea obscura, crassiore 
neque regulari terminatus, quae strato laminae corneo extremo laxe tantum inhae- 
renti respondet (quod stratum supra laminarum involucrum epitheliale, facile divisu 
appellavi); sequitur substantia, confertis lineamentis tenuissimis insignis (cf. tab. Ll. 
fim. 9 x.). Quae lineamenta omnia secundum marginem liberum extensa non tam 
clara, ut ea continua persequi possimus, apparent, sed intervallis interjectis elucent, 
qua re si longius producta observantur, sinuata conspiciuntur, ita ut in sequens 
linea. certius. terminata , utrum ad eandem sit seriem referenda, an jam ad 
alteram , discerni vix ulla ratione possit. — Si igitur primo adspectu textura 
speciem longarum fibrarum conjunctarum prae se ferre videtur, tamen si eam 


diutius intuimus, imago nobis ostenditur lineamentis tenuibus crispisque atte- 

nuata, quae denique, si segmentum nimis crassum et inde minus pellucidum 
faetum est, usque ad obscuritatem , ita ut nil fere cognosci possit, turbatur. 
Quas iuter lineas  tenuissimas parvae maculae fuscae ovatae dispersae, sed 
rarissimae observantur, quae interdum pluribus termiuis concentricis interruptis 
cireumdantur : dilatato vero microscopii foco, evanescit adspectus obscurus, et in 
centro massam granulosam continere videntur. Hae maculae substantiae corneae 
homogeneae quasi insitae, ut ita dicam, conspiciuntur, et parvorum cavitatum vel 
foraminum speciem prae se ferunt. Quarum diligentius perserutandarum  faculta- 
tem, si de textura ligamenti coronarii penitiore verba faciam, arripiam. Jam hic 
locorum moneam, totum praeparatum microscopicum multis striis lucidioribus parallelis, 
sed inter se iniquis intervallis distantibus transjici; quae striae, praesertim in sub- 
stantia homogenea, facile ad tabulatam referri possunt texturam, licet tantum ex 
acie cultri, quo sectio fiat, serratim scisa, evenerint. Qua de re sibi plane potes 
persuadere, si cultrum in secando alia ex parte direxeris; cui parti respondentes 
tum exstent orbitae, quae, mutata lucis refractione, discrimen inter partes lucidas 
obscuratasque movent. — Pro tenuitati aut crassitate segmentorum microscopicorum 
color variare solet. 5i tenuissima sunt, subflava apparent, eodem fere tincta colore, 
quo barbae laminae integrae. uo crassiora adsunt, eo magis color obscuratur 
fuscusque fit. 

Juxta hane substantiam plus minusve homogencam, quae corticalis (cf. tab. I. 
fig. 2 x.) nominanda videtur et cellulas elementares perspicue recognoscamus non 
sinit (ut omnes telae cornefactae), medio in objecto alterum stratum (cf. tab. L. fig. 9. y), 
quod rotundis maeulis aut foraminibus grandibus interrumpitur, conspicuum est. 
Quidque foramen obducitur annulo sat lato, e substantia cornea formato, quales 
annuli, varia magnitudine et rotundata forma, ordinatim et plerumque inter se con- 
tingentes plurimi alter álteri appositi observantur. Margine interno annuli hi pervii 
linea certa et acri terminantur, ipsi sunt, quo patent spatio, raro ad cireulum rotundi, 
paullum plerumquo oblongati, fere eliptiei vel ovales, saepe iniqui (non regulares) 
cireulo sinuato.  l'erminus eorum externus in omnibus partibus non aeque est per- 
spicuus; quo loco duo annuli inter se contingunt, paullo applauantur, ita ut linea 
circularis per aliquid spatii reetius dirigatur, et tum denuo curvata in augulum ob- 
tusum exeat, Foraminum dimetiens transversa a lin. Par. 0,2 usque ad lin. unam valet. 

Annuli eornei, substantiae corticali proximi, certo ordine collocati sunt; pertur- 
bantur tamen ordines remotiores, quum magnitudine, tum forma variantibus. Tela, 


quae concentrica spatiis perviis obducitur, iisdem lineis tenuissimis confertis, quam 

substantia exterior (corticalis) insignis est.  Lineamenta illa secundum marginem 
interiorem eireulorum in modum, aequis intervallis inter se distantia, ducuntur, neque, 
si ipse sinuatur margo, non inflectuntur. Clarius orbes efficiunt, quam lineae supra 
memoratae longitudinales ; praesertim eo loco sunt perspicua, ubi annuli duo inter 
se contingunt, terminique eorum circulares digrediuntur, dum in ipso contactu ter- 
minus certe indicari saepe nequit. "Tamen intelligi facile potest, annulo cuique suum 
esse proprium cireulorum systema, et circulos annulorum affinium non concurrere. 
Latitudo substantiae, in annulos reduetae, variat a lin. P. 0,0097 usque ad lin. 0,0594. 
— Colore annuli concentricis fieti circulis, a tela supra investigata non differunt 
et omnino e rebus jam narratis sat videtur elucere, utramque telam textura eadem 
gaudere, altera tantum via recta extensa, altera circulatim disposita. Te/ae annularis 
imago, si igitar exemplo allato etiam explicetur videtur opus, maximam moneam 
similitudinem, annulis singulis, tot circulis concentricis formatis, et arboris trunco, 
transverse secto, in quo annuli annui plus minusve perspicuis stratis conspiciuntur, 
interesse. Maculas parvas dispersasque, quas in strato corticali sic dicto inesse 
exposui, in substantia annulis formata elucere perspicuasque esse, nunquam obser- 
vavi. Lineae circulares licet singulis loeis ut striae obscuriores latioresque latescant, 
non tamen ejusmodi apparent, quam maculae illae certis terminis descriptae (cf. tab. 1. 
fig. 9. v.). Sunt enim ad lineam circularem ipsam curvatae, non lineamentis concen- 
tricis designatae, multoque oblongiores, ita ut facere non possim, quin strata telae 
corneae affinia hic scissa et digressa esse et itaque majorem lucis refractionem, 
fissura exorta, effectam esse habeam. 

Quum termini annulorum vicinorum extremi in modum arcuum disjiciantur, parva 
existunt intervalla, plerumque ternis annulis cireumdata, unde figuram trigoni, curvatis 
introversus lateribus, ostendunt; interdum, ubi annulus non stricte apponitur annulo 
proximo, etiam tetragonum, terminis arcuatis inclusum, invenitur. "Tela, quae haec 
interstitia explet (£ele interstitialis cf. tab. L. fig. 9. z.), nulla strata, certo ordine 
distributa, habet, lineamenta tenuissima subrotunda imaginem cellularum rotundarum 
aut oblongarum praebent. (Interdum fit, ut talium cellularum seriem ex interstitio 
uno per duorum annulorum terminos eireulares extremos usque ad intervallum pro- 
ximum persequi possimus. 

Jam restat, ut lectoris animum spatiis illis annulorum mediis intendam, in quibus 
non raro particulae telae alius, ut videtur non corneae, inveniuntur ; quas residuas 
particulas matrieis, in tubulos laminae penetrantis, existimandas esse, facile quisque 
intelliget, Qua de re uberius agendi, occasionem serius inveniam. 

Tela hactenus tractata maculis latis magnisque contexta, cui nomen sit swb- 
stantiae laminarum £ubulosae, sectione transversa faeta annularis, marginem prae- 
parati liberum oppositumque pariter strato corneo homogeneo (substantia corticali 
alterius lateris) tenuibus lineamentis longitudinalibus rarisque maculis obscuris insigni, 
ut limite solido obducitur, cui strato extremo involuerum epitheliale appositum est. 
Quibus de rebus certiores nos facere possumus, si praeparatum microscopicum ultro 
citraque movemus. 

Si loco vitrorum septuagies amplificantium, vitra centies septuagies multipli- 
cantia adhibemus, lineamenta tenuia substantiae, quum corticalis, tum annularis, 
striae obscurae latiores apparent, quae inter se paribus distantes intervallis jam melius, 
quam longe patent, possunt cognosci et saepe aliis lineis, aeque directis sibi interpositis 
locum dant. Indicatur omnino telae corneae structura, singulis stratis formata, multo 
clarius, quam ante enarrata est, et re vera latiores illae striae obscurae alio modo 
vix explicari possunt, nisi rimas aut fissuras leves, disjectis stratis affinibus, ortas 
et majore lucis refractione insignes esse contendimus ; dum lineamenta gracilia, quae 
iis interposita in conspectum veniunt, lineae strata etiam tenuiora, cellulis planis 
corneis constructa, terminantes habenda sunt. 

Cellulae tamen elementares certis terminis instructae in substantia stratis per- 
spicuis formata, etsi quam maxime amplificetur, coguosci non possunt; quas vero 
in tela interstitiali solutiore, pluribus interposita annulis contingentibus, conspicia- 
mus, facile fit. Aucta enim amplificatione discernuntur singulae cellulae elementares 
perspicuis lineis lateralibus, nucleo saepe significato, non tamen indicata massa 
quae contineatur (Zelleninhalt). Medio in interstitio sunt plus minusve rotundae, 
saepe, si appositae applanantur, polygoniae ; intervalli angulos versus eliptieae, deni- 
que evidenter extensae et applanatae fiunt, donec ubi annuli inter se contingunt, 
substantiae accomodantur stratis singulis formatae. 

Quo ex tempore Dondersii ?6) microchemicis observationibus, qualem habeat 
effectum in telam corneam Kali solutum, demonstratum est; hanc telam perserutemur nisi 
adhibito illo reinedio, quum substantiae ut videtur homogeneae texturam priorem cellu- 
losam reddat, sane non licet. — Segmentum transversum, qualis a nobis jam observatum 
est, circa tres horas solutioni Kali saturatiori ??) expositum si microscopio submovetur, 


tela cornea hoc modo imbuta, multo purior et clarior apparet, quum omnia lineamenta 


26) €f. Hollàndische Peifráge Bd. I. Heft l. pag. 53 und 54. 


27) Semper his in observationibns ^solutiong, quae Kali partes quinquaginta infer centum continet 
usus sum, 

acrius certiusque emineant. Multo clarius substantiam corneam singulis lamellis 
esse prostratam et praecipue plurimos concentricos circulos annulos, alterum alteri 
insertos, jam enarratos formare observatur. "Tum addita aqua, continuo et lente 
affluente, segmentum mieroscopicum non amplius splendere et clarum esse, sed lan- 
guescere et paullo obseurari, imaginis perspicuitate tamen neutiquam diminuta, pri- 
mum animadvertitur. Interjecto brevi tempore totum praeparatum turgescere per- 
spicuum fit. Substantia corticalis, lineis tenuibus longitudinalibus insignis, latescit, 
singula substantiae annularis lineamenta concentrica paullo discedunt, praecipue tamen 
telae interstitialis cellulae laxe contexiae grandescunt intumescuntque, ita ut cellu- 
larum matura, parva etiam adhibita amplificatione, dubitari non possit. Paulo post, 
et primum quidem in tela cornea corticali, denique in annulari observatur lineas 
tenues atras vehementius distrahi, ita ut parva spatia ellipsoidica iis interposita appa- 
reant. — Quorum numero jam aucto, longa serie alterum post alterum collocata 
conspiciuntur. Denique mutata forma, quum connexus eorum solvatur, necesse fit, 
ut discreta corpuscula plerumque ovalia, libera, in quibus saepe etiam nucleus ob- 
servari potest, in aqua natent et cellulae verae valde tumefactae habeantur (cf. tab. I. 
fig. 9. 4). Eadem ratione, sed multo tardius, substantia tubulis circumjecta mutatur, 
quum singula strata cornea, undique compressa, densiora et mollitu difficiliora, quam 
in substantia corticali, quae unam quidem in partem stratis recentioribus subsequen- 
tibus cedere potest, videantur. Contra ipsorum annulorum strata discedere, quum 
telae corneae limes, binis circulis interpositus, antequam ad perspicuas intumuit 
cellulas, lato intermisso spatio a stratis affinibus dividatur, quam clarissime obser- 
vatur?8). |n residua illa telae, intra spatia annulorum libera versantis, Kali solutio 
licet diutius ei apponatur, talem vim, ut cellulas claras in conspectum nobis ducat, 
non exercet. 

Animum advertamus jam ad laminae segmentum transversum, quod in parte 
aeque a cavo germinativo ac a liberarum fibrarum origine distante, factum est. 
Quale segmentum, oculo nudo adspectum, speciem non telae reticulatae, sed lamellae 
solidae, homogeneae praebet; cujus in media parte parva tantum puncta rubida ob- 
servantur. Interdum íamen fit, ut materia rubra, praesertim quum sit paulo major, 
tabula persecta solvatur parvumque foramen relinquat.  Adhibito microscopio sine 
ullo labore lineamenta jam tractata recognoscuntur: in extremo margine enim stratum 
tenue epitheliale, cujus textura minus perspicua est, invenimus; tum substantiam 
corticalem tenuibus stratis longitudinalibus descriptam, dein substantiam mediam 


38) Quod Hesse contendit, extrema annulorum strata latiora esse, quam interna, numquam videre petai. 

latamque, quae confertis stratis concentricis multos format annulos, denique, in mar- 
gine segmenti mieroscopici opposito, iterum substantiam corticalem, involucro epi- 
theliali indutam observamus. 

Quibus structurae legibus consentientibus tamen quaedam discrimina in utraque 
substantia si segmentum ex altiore laminae parte petitum respicimus conspicua non 
sunt praetereunda, Substantia corticalis enim in segmento mieroscopico parum angustior 
i. e, omnino tenuior apparet (diminuitur enim detritu continuo), neque a tela tubu- 
losa media linea tam recta disjungitur. Annuli enim quidam longius in eam pro- 
grediuntur, quam alii, ita ut ne prima quidem annulorum series constans animad- 
vertatur, quod propius ad scapi basin observari solet. Simul singulorum annulorum 
strata concentrica multo majore numero conspiciuntur, ita ut tela annularis in latitu- 
dinem undique magis extendeatur.  Ouam extensionem spatiis annulorum mediis 
diminutis factam esse, facile intelligitur. Inveni latitudinem annulorum a lin. P. 0,064 
ad lin. P. 0,096 et diametrum spatiorum ab illis inclusorum a lin. P. 0,008 ad lin, 
P. 0,052 variantes. Neque minus hae in parte singuli annuli certiores circuli formas 
retinent, quod quidem maxime de stratis eorum intimis, spatio pervio semperque 
rotundo proximis, dictum volo. Strata enim concentrica extrema, ubi cum aliis annulis 
congrediuntur, saepe sunt applanata et angulosa. Qua re substàntia interstitialis 
cireumcisa minus extenditur neque raro omnis deest, si complures aunuli angulos 
formantes coeunt. Ut spatium liberum medio in annulo possit animadverti, raro 
tantum fit; fere semper enim totum substantia quadam ex rubro subnigra inique 
plicata et saepe disrupta, expletur. Unde de annulis apte sermonem facere vix pos- 
sumus, sed disei imaginem habemus plurimis orbibus confertis insignis , quorum 
orbium omnium centrum macula rotunda rubra fingit. 

Imaginem elegantissimam segmenta transversa his locis petita, si Kali solutione 
sunt emollita et aqua nondum addita microscopio submoventur, praebent,  Maculae 
rotundae colore rutilo tinetae, paribus plerumque intervallis distantes, telae corneae 
e cano flavescenti, quasi fundamento, insertae, amplo circuitu concentricis lineamentis 
tenuissimis, sed acerrimis, quorum extrema tractu mutato saepe figuras polygonias 
inter se contingentes formant, circumdatae, tabulati lauti et artificiosi inopinatam 
imaginem objiciunt. Praeparatum hoc mieroscopicum, aqua addita uberius, illo modo, 
cujus rationem jam ante feci, commutatur: splendor et acies evanescit, singula 
strata cornea relaxantur, partimque solvuntur, dum cellulae in substaniia ante 
homogenea discernuntur et liberae in liquore natant. Massa rubra in ipso annulo- 


rum centro non mulatur neque texturam cellularum elementarium ostendit. 

Ni ad laminae vexillum descendimus et fibras ejus discretas transverse disse- 
camus, filamento quoque corneo singulum annulum, quos substantiae cujusvis scapi 
mediae aut tubulosae esse proprios, supra exposuimus, repraesentari facile intelli- 
gitur. Fibrae illae corneae, in margine inferiore laminarum conspicuae, praesertim 
si crassiores sunt, raro formam habent teretem, sed plerumque polygoniam lateribus 
iniquis. Unde segmentum transversum, microscopio subditum, planum polygonium 
undique involucro laxe inhaerente (strato epitheliali tenui), quod luce magis con- 
fusiusque refracta, limbi obseuri latioris speciem praebet, circumdatum recognosca- 
mus necesse est. In media figura macula rotunda rubra saepe e massa disrupta et 
arida constans, aut spatium rotundum liberum conspicitur; circum quod spatium strata 
eornea cireularia terminantes orbes plurimi inveniuntur, quorum exteriores circuli 
formam non reservant, sed angulosi fiunt, denique figuram plani ipsius polygonii 
imitantur. Si Kali in aqua soluto imbuitur segmentum, mox clarius fit, restituta textura 
cellulosa. — In ipso apice fibrae quum sint tenuissimae persecari non possunt, quam 
ob rem nil restat, nisi lamellulas sectura obliqua fictas aut integros setarum apices micro- 
scopii lentibus subdere. Quam diu sectiones transversariae fieri possunt, omnibus eandem 
esse texturam, ac singulis substantiae tubulosae annulis optime, potest demonstrari. 

Jam contemplemur segmenta in longitudinem laminarum consecta. |n quibus, 
microscopio nondum adhibito, si prope ad cavum germinativum facta sunt, spatia pervia 
longissima, paribus distantia intervallis, si vero medio scapo delecta sunt, striae 
tenues obscurae in totum productae praeparatum microscopicum cognosci possunt. 
Septuagies vel octogies amplificatum segmentum illud e substantia homogenea, quae 
lineis longitudinalibus, tenuissimis, confertis, mox clarissimis, mox leviter tantum 
indicatis, eum substantia corticali dieta transverse secta, accurate congruit. Cui 
telae multa sunt interjecta spatia pervia angusta in longitudinem extensa, lineamentis 
perspieuis terminata, quae canales habeantur eo magis necesse fit, quo crebriora 
matricis, in substantia segmentorum transversorum annulari observatae, residua con- 
tinent, Si barbae scapum inferius ad marginem e fibris liberis constantem disse- 
camus, in segmento íenui canales illi observantur multo angustiores et quum lon- 
gius pateant, clariores, quod massa rubra, quae lateribus iniquis et interdum incisis 
saepe ut contorta apparet, replentur. Qui canales ut discreti per totum objectum 
microscopicum non perspici possint, sed paulo provecti, oblique praecisi in sub- 
stantia homogenea finem capere videantur, fit quum culter haud facile axibus eorum 
respondens dirigatur. Neque minus ad cultrum crassiores illae striae, intervallis 
imparibus inter se distantes, sunt referendae, quae, directione cultri mutata, semper 

variantur nec quidquam ad texturam explicandam valent. Quas supra in segmentis 
transversis memoratus sum parvas lacunas obscuras, in tela eornea ad longitudinem 
discisa observari non possunt. Solutione Kali concentrata imbutum et postea aqua 
tractatum praeparatum hoc in modum jam expositum mutatur. "lumefit totum seg- 
mentum, apparent cellulae conspicuae, oblongae, longis collocatae seriebus ; serius 
ipsae ad laminarum longitudinem protenduntur, mox disjunguntur et solvuntur, ita 
ut cellulae discretae liberaeque conspiciantur. Vidimus igitur hoc quoque loco telam 
eorneam stratis singulis, quae cellulis formentur induratis et cornefactis et cum axi 
laminarum congruant longitudinali, dum in segmentis transversariis diametro trans- 
versae respondeant, contextam esse. 

Si discretarum fibrarum apices microscopii auxilio adspicimus , facile textura 
analoga intelligitur. Plurimis enim stratis corneis, quae lineamentis tenuibus in lon- 
gitudinem extensis iudicantur et canalem clariorem pellucidioremque medium inclu- 
dunt, formantur. Qui canalis sive tubulus massam jam memoratam vel flavam, vel 
rubram, vel obscuram, sed hic plerumque incisam et disruptam continet et angustior 
factus, in extrema parte superduetis stratis corneis terminatur ?9?). Substantia quae 
tubulis continetur interrupta non raro speciem singulorum globorum aut bullarum, 
longam seriem formantium prae se fert, quae prope ad lacunas infundibiliformes in 
anima pennae sic dicta observandas accedunt. Qualis sit natura substantiae illius mox 
nullo tinctae colore, mox fuscae vel rubrae, laminarum tubulis injectae ut intelligamus, 
in memoriam revoco, eam Kali soluto imbutam numquam in cellulas distinctas posse 
redigi. Qua re, si respectis legibus universalibus, secundum quas tela cornea 
formetur, tantum dubium esse potest, utrum massa tubulorum medularis, vario tincta 
colore, an matrix eorum existimanda sit, demonstratum esse videtur, illam telae 
eorneae non adtribuendam, sed matricem in pulpas restiformes continuatam, quales 
ex unoquoque cavo germinativo possimus extrahere, habendam esse. Quae matricis 
filamenta vel processus coniformes (cf. supra) in setis liberis praecipue apices versus 
jam mortua aridaque inveniuntur. Ubi finis pulpae vivae exordiumque intermortuae 
sit, certe indicari nequit, licet supra parte, qua seapus laminarum solidus in fibras 
corneas discretas solvitur, adesse videantur. Nam si matricem cum processibus 
suis coniformibus, e cavo germinativo protraetam, aqua emollimus, pulparum apices 
extremi inaequales, quae nondum marginem scapi inferiorem adaequant, mon intu- 
mescunt sed aridae restant. 


29, Fines barbae fibrarum rarissime tantum integros invenimus. 


Plerumque ipse finis deest, quo facto 
canales liberi loco disrupto exitum habent, 

Viri doeti supra nominati ante me barbae texturam perscrutati , observationem 
mieroscopicam non extenderunt in stratum illud corneum, quod cunctas barbae 
laminas in basi cingit atque conjungit et in exteriore barbae latere praecipue latum 
crassumque prominet. Quo in strato, quum, quo sectio directa sit, undique 
densum et homogeneum apparuerit, nullam structuram, a tela cornea communi discre- 
pantem, suspicati esse videntur. Tamen texturam praebet commutatam, quae sine 
dubio typum formationis proprium indicat. 

In segmentis transversis, e substantia ligamenti coronarii sumtis, jam adhibito 
lente simplici (Loupe), parva puncta magis albida, reliquae telae spissiori inserta 
cognosci possunt. Si ligamentum corneum, quam crassum patet, persecatur, tumque 
microscopio submovetur, juxta stratum extremum dissolutu facile, liberum segmenti 
marginem formaus (quod stratum in omni barbae superficie involucrum epitheliale 
habendum supra exposui) rursus tela, cum substantia scapi corticali congruens et 
aeque lineamentis longis tenuissimis parallelis, mox acrius notatis, mox subductis, 
insignis animadvertitur (cf. tab. fig. 9. w). — Praeter tenera illa lineamenta, quae 
nihil aliud, nisi termini innumerabilium stratorum corneorum confertorum haberi pos- 
sunt, plurimae observantur maculae, plus minusve obscurae, formam plerumque ova- 
tam, finibus aceuminatis, praebentes (cf. tab. L. fic. 9. s). Dimetiens earum longi- 
tudinalis stratorum terminis respondet et lin. P. circiter 0,0162 adaequat; diameter 
transversa lin. P. 0,0054 valet. Ipsae sat paribus inter se distant intervallis, ita ut 
ordine, etsi non certissimo, eas dispositas esse credas. Quas maculas obscuras 
si melius adspexeris, eas limbo angusto clariore circumdatas esse, ita ut binis linea- 
mentis, quorum interius exteriore certius designatum sit, terminari videantur, animad- 
vertes. [Intra circuitum internum plurimae lineae tenues curvae, minime certae 
vieissimque se excipientes, quas saepe strata concentriea indicare diceres, con- 
spiciuntur. Ut vero certe recteque lineas illas investigemus et cognoscamus, opus 
est, iterum atque iterum mutato microscopii foco utamur, quum unam dum accuratius 
perspicere studeamus, altera affinis rursus evanescat. Quae quum lineamenta igitur 
non uno eodemque contineantur plano, lucis refractio varia et dispersa est. qua re 
fit, ut figurae illae macularum obscurarum speciem accipiant; nam obscuritatem ex 
pigmento quodam dependere, demonstrari non potest. In mediis his corpusculis 
massa quaedam granulosa observatur (cf. tab. I. fig. 2. u), quae si segmentum microseo- 
picum vehementius lamella vitrea superimposita premitur erumpit et segmento obser- 
vato in modum granorum minimorum, inaequalium , accumulatorum infunditur ; memo- 


randum praeterea, massam illam grauulosam effusam figuras saepe idendriticas distribui. 

Subjacentis telae corneae texturam quin recognoscamus globulis illis minimis neuti- 
quam impedimur, quae res, iufusa illa tantum neque iuserta esse, suspicionem movet. 
Si Kali in aqua soluto, aut aethere tractatur segmentum microscopio subjiciendum, 
granula evanescunt, i. e. solvuntur, quod aqua adhibita pura nunquam fieri solet : 
unde concludi potest, illa pinguia esse. 

Neque facile fit, ut quo modo tela cornea in maeulis istis sit contexta, per- 
spiciamus, quum aucta etiam amplificatione imaginem clariorem magisque perspicuam 
reddere nequeamus. Quanto magis enim res amplificatur, eo minus certis terminis 
cireumscripta subtilisque, quod maxime hic opus sit, appareat, necesse est. Meliore 
cum successu ad praeparatum microscopicum Kali solutione imbuendum, aqua postea 
addita, refugimus (cf. tab. L. fig. 9. 5). Antequam enim substantia, maculis illis 
supposita, in modum jam notatum commutetur et eo quidem temporis spatio, quo 
vix intumescere incipit, lineamenta ejus teuuia in latiora convertuntur ct sructuram 
stratis singulis formari indicant. Ipso vero in circuitu macularum obscurarum ad- 
modum auctarum limbus clarior haud dubius, stratis corneis affinibus digressis 
existit. Lineae maculas terminantes jam certas figuras obscuras, oblongas fingunt, 
quas intra interdum alia lineamenta concentrica certe conspici possunt. Medium 
earum spatium massa granulosa repletum est, cujus particulae ineaquales singulae 
magis conspicuae sunt et telam interstitialem dictam, in laminarum scapis observatam 
nobis in memoriam redigere possent, nisi omni cellularum natura carerent. Grana 
aggregata effundi et in segmentum microscopicum dispergi, adhibita Kali solutione, 
investigare non possumus, sive quum facilius in spatio retineantur, sive quum pro- 
rupta ipso Kali solvantur. 

Segmenta per altitudinem ligamenti coronarii facta si sat tenera sunt, in sub- 
stantia homogenea, parallelis lineis longitudinalibus signata, striae angustae inveniuntur, 
lateribus plerumque perspicuis, qui longius vel brevius extensi, praecise terminantur 
et erispa, quae continetur massa, mox clariore, mox obscuriore, quam ipsa tela 
cornea circumjecta, insignes sunt. 

Ouas res observatas explicatuarus, id quidem contendere possum, figuras illas 
ovatas, maculis fuscis simillimas, colorem formamque ex pigmento collecto non 
ducere. Ubi massa granulosa effunditur, pellucida est et eum reliqua barbae tela 
colore congruit; nusquam, quoque adhibito Kali in aqua soluto, cellulae pigmentariae 
aut granula pigmentaria investigari possunt. Contra lineamenta in cireuitu macularum 
fere semper duplicia neque raro etiam pluria, concentrica, massa granulosa, quae 


continetur aut evadit, habitus obscurus et languens, qui, deficiente pigmento, varia 

tantum et confusa lucis refractione in illum modum mutari potest, nobis certe per- 
suadent, lacunas vel potius tubulorum lumina, quae stratis paucis concentricis obdu- 
cantur, granulaque aggregata includant, ante oculos versari. Quod quidem probatur, 
si segmenta ad altitudinem ligamenti coronmarii recisa perserutamur. Striae enim 
tenues, massam alienam continentes, quas in illis observandas memoratus sum, si ad 
structuram in segmentis transversariis observatam respicimus, nil nisi canaliculi, ad 
axin longitudinalem dissecti haberi possunt. Quam rem recte nos dijudicasse eo 
demonstratur, quod in superficie matricis serius explicandae, filiformes  papillae 
gignuntur, quae telam corneam ingredientes, ut stratis deponatur concentricis efficiunt. 

Quo loco de structura barbae crassiore verba feci, memoravi, e lato lizamento 
coronario externo ad tenue internum massam ejusdem generis corneam inter binos 
laminarum ordines íransversarios continuari nec non ordinibus longitudinalibus ita 
intercedere, ut ad parietes cavorum germinativorum laterales formandas multum con- 
ferat et cratis in modum disposita, interjectis spatiis ut singulas barbae tabulas reci- 
piat et eunctas in basi quam arctissime inter se conjungat et contexat, destinata 
videatur. Simul caussam adesse, cur massa haee cornea in superiore scaporum 
parte, ubi cavum germinativum invenitur, deposita, ad substantiam ligamenti coronarii 
sit referenda, neque cum reliqua laminarum tela congruat, affirmavi, argumentis tamen 
in observationem microscopicam dilatis. 

Sin igitur segmenta tenuia transversa, ex marginibus laminae, quibus cavum 
germinativum intercedit, petita, perscrutamur, nihil quo haec praeparata microscopica 
discerni possint ab segmentis lentis auxilio adspectis, e substantia ligamenti 
cornei ipsius sumtis, invenimus : observantur in tela homogenea e griseo subflava, 
tenuissimis lineis illis confertis insignita, eaedem figurae obscurae, granis repletae, 
quae eodem modo prorumpunt et diffunduntur:; solutione Kali et aqua addita imbutae, 
maculae circuitu pellucido clarescunt et pluribus lineamentis concentricis massam 
granulosam includi praebent. Terminus, ubi haec tela ligamento propria in substan- 
tiam sceaporum corticalem transeat, nullo modo conspicuus est. Maculas enim illas 
singulares, quas quin canalium tenuium lumina existimandae sint, non dubito, in 
omnibus segmentis transversis usque ad ipsum cavi germinativi fundum persecutus 
sum. Quae vero quum in parte exteriore profundior, quam in interiore inveniatur, 
ligamenti tela propria illie (in parte externa) altius, quam hie (in parte interna) exten- 
deatur necesse est. Sed ipsum ligamentum coronarium externum, barbae appositum 
profundius descendit neque minus massa ejusdem generis cornea, quae inter tabulas 
continuatur, quam cava germinativa in singulas laminas penetrant; unde fit, ut paulo 


* 


30 


propius ad cavum germinativum si scapus tabulae solidus dissecatur, substantia annu- 
laris dicta media, adjecta tela scapi corticali, et juxta hane posteriorem extremus 
limbus, tela ligamento coronario propria formatus, animadvertatur (ef. tab. I. fig. 9.). 

Ut quae sit vis Terebinthinae, in tela barbae cornea observanda a Dondersio ?9?) 
laudata, investigarem, pericula institui. "Tenuia laminis exsumta segmenta, oleo Tere- 
binthinae off. superfusa et microscopio subjecta, statim adeo clara et pellueida fiunt, 
ut singulae lineae terminantes vix distinguantur, segmentis ipsis neque tumefaetis 
neque auctis. In substantia ligamenti maculae obscurae hie et illie, amissa massa 
granulosa, loca prae caeteris clara lucidaque apparent. Addita Terebinthina Veneta 
totam imaginem obscuratam reddit, haud dubie strato Terebinthinae superjecto. 
Maculas ligamenti vehementius nigrescere facile intelligitur, quum per se jam lucem 
fortiter refringant. " 

Si res hucusque microscopii auxilio observatas denuo recensemus, barbae quae- 
que lamina substantiam qua formatur, triplice specie insignem praebet. "Totus enim 
laminae scapus constat : 

IL e strato sat amplo medio, quod systemate tubulorum confertorum, inter se 
contingentium, formatur (substantia tubulosa seu  annularis) (cf. tab. I. flg. 9. y): 
tubulus quisque concentricis telae corneae stratis cingitur. 

II. Interstitia singulis tubulis interposita necnon tubulorum ordinibus et substantiae 
corticali, massa replentur cornea, in qua cellulae elementares, saepe certis linea- 
mentis terminatae, nucleumque praebentes, aut stratis partium affinium aecomodantur, 
aut nullum ordinem certum reservant (substantia interstitialis). Lumina canalium 
tenuissimorum, qui macularum obscurarum speciem induunt, rarissime observantur 
(ef. tab. I. fig. 2. z). 

IH Extrema scapi superficies in utraque parte formatur lamella telae corneae 
homogeneae laterali, quae quavis via dissecta, eandem structuram stratis singulis 
fictam, praebet (substantia corticalis) (cf. fig, 9. x). — Apposita est substantiae 
mediae tubulosae et cunctos tubulos stratis suis obducit, Extrema strata involucrum 
scapi sie dictum epitheliale formant. Canaliculorum lumina perraro tantum conspiciuntur. 

IV. In parte laminae summa, ubi scapus solidus dividitur in duas lamellas late- 
rales, tela cornea homogenea (substantia ligamenti coronarii propria), plurimis 
canalieulis, qui in segmentis transversis apertis cum luminibus apparent, perstringitur 
ct inde textura commutatur (cf. tab. I. fig. 9. w). ; 


30) €f. Donders l. c. pag. 71. 

In parte inferiore scapus in vexillum, fibris corneis discretis formatum exit, 
quae singulae singulos substantiae tubulosae tubulos excipiunt, stratisque concen- 
tricis finguntur. 

Eodem modo laminae omnium ordinum constructae sunt et discretae, quae in- 
veniuntur in omni barbae lateri interno nee non in utraque extrema parte, setae ad 
speciem fibrarum vexillarium sola substantia formantur tubulosa. Quibus in omnibus 
substantiis, si Kali solutione et postea aqua tractantur, primitivae cellulae, quae 
cornefactae et aridae in strata tenuia redactae sunt, restituuntur. 

Quibus rebus demonstratis, abunde satisfactum videtur huic toti disquisitioni 
microscopicae, in barbae texturam vergenti. estat tamen, ut ex textura observata 
de legibus formationis, quae et substantiae cuique singulae et cunctae barbae con- 
veniant, conclusionem faciamus, quaprepter in matricem barbae denuo animum inten- 
damus, opus est. 


Ca^prvr TERTIUM. 
De mairicis forma. 


Magnum plicarum sive laminarum membranacearum. numerum e membrana pala- 
tina in basin barbae, multis loculis instructam, demitti et laminam unamquamque non 
solum sibi obvium loculamentum (cavum scapi germinativum) plane implere, sed in 
ipso cavi fundo multas in fimbrias longas divisam, his dein singulos tubulos penetrare, 
supra jam memoratum est. Quam rem dubitare in exemplari mihi objecto, mem- 
branae palatinae partem ex basi barbae solutam et aqua emollitam perscrutatus, non 
potui. Processus illi lamelliformes (cf. tab. I. fig. I. h) breves certis ordinibus aeque 
ae barbae laminae dispositi, formam habent fere triquetram, cavo germinativo respon- 
dentem.  Trigoni, quod formant, hypothenusis deorsum spectat, katheta longior 
palato duro inhaeret, katheta brevior una cum. angulo recto in externo latere inve- 
nitur; ex margine infimo (ex hypothenusi) multa evadunt filamenta teretia (cf. tab. I. 
fig. 1. n) sive processus coniformes et finem liberum versus attenuantur. Ubi vero 
setae discretae existunt, matrix speciem singularum pulparum liberarum induit, [psi 
processus lamelliformes aeque ac tota membranae palatinae superficies, barbae oppo- 
sita, plurimis papillis minimis filiformibus , quae microscopio simplici observantur, in 
modum holoserici asperati apparent (cf. tab. L fig. 5. o). 

Quae papillae non ubique pari modo abundant; quam clarissimae in basi pro- 
cessuum triangularium , in earum intervallis et etiam in ea membranae palatinae parte, 
quae ligamento corneo externo apposita est, et postea conversa in labii marginem 
exit, conspiciuntur. Facile investigari potest, si labii margo adhue strato corneo 
obducitur, quomodo papillae in telam corneam penetrent. Segmentum tenue traus- 
versum, ex limbo corneo, margini labiali inhaerente, petitum et microscopio sub- 
jectum, minima illa ostia canalieulorum, qui substantiae ligamenti coronarii sunt 
prii, ostendit; quae ostea majora et crebriora ligamentum corneum versus, minora 
vero et rariora, donec fere evanescunt, si ad externam labii superficiem procedimus, 
observantur. Qua ex re a priori ratiocinari possumus, papillas, quo propius ad labii 
marginem aceedunt, eo minores rarioresque fieri. In processibus membranae pala- 
tinae lamelliformibus tertiam circiter partem altitudinis, paribus undique intervallis, 
a basi distans, levis invenitur linea terminalis, supra quam ad marginem inferiorem 
filamentis insignem, papillae tenuiores et rariores fiunt. Gradatim deminutae in ipsis 
processibus coniformibus, nisi in radice extremorum crassissimorum, non observantur; 
filamenta enim crassiora longius provecta neque minus tenuiora, adhibita etiam lente, 
nullis instructa videntur. Ubi inveniuntur papillae longitudinem lin. P. 0,594, licet 
finibus praeruptis, aequant; dimetiens earum transversa lin. P. 0,097 tenet. 

Matricis illa tela continuatis processibus coniformibus in omni scaporum tubuloso 
strato medio, transverse dissecto, animadverti potest. €Congruit cum tela conjunctiva 
vasisque sanguiferis, quum rubra appareat, certe non caret. Denique in omnibus fibris 
corneis discretis massa mortua et arida, quae singulis e particulis interruptis constat, 
animaeque sie dictae pennae simillima est, reperitur. 


(CAPUT QUARTUM. 
De barbae formatione. 


Constat, telam corneam undique eo modo nasci et increscere, ut e fundamento 
vasculoso »atrice nominato , materia formanda gignatur, qua ex materia cellulae 
elementares , ad singula strata dispositae , et matricis speciem refingentes prodeant. 
Ouod quidem eadem ratione in barba balaenae fit, in qua matrieis et substantiae 
corneae formas maxime congruere (cf. tab. E. fig. 4. h. i. n. k.), facile intelligi potest. 


Nam singulae laminae corneae matrix fingitur parte solida et plana, lamellwe simili 

et plurimis filamentis teretibus diseretis, quae ex margine lamellae inferiore originem 
capiunt, aeque ac tabula quaeque cornea e scapo solido et liberis fibris corneis , 
ex margine illius inferiore provectis, constat, 

Attamen lex formationis universalis in partibus barbam constituentibus tractandis 
non tam simplici ratione adhiberi potest, Quamvis enim matrix et tela cornea con- 
sentiant forma, tamen discrimina inter utramque adesse negare nequit.  Matricis 
pars solida (processus lamelliformis) (cf. fig. 4. h), si cum filamentis (processibus 
coniformibus) (cf. fig. I i) comparas, est brevissima: in tabula cornea scapus altitu- 
dine fibras superat, quae illius ne longitudinem quidem adaequant. Deinde si scapus disse- 
eatur, substantiam corneam uno eodemque in segmento cum annularem, tum corti- 
calem, alteram juxta alteram, invenimus, Qua in substantia corticali, si segmenta 
transversa e diversis locis petita, perscrutamur, foramina massam quandam continentia, 
canaliculorum ostia, mox magno numero et terminis manifestis, mox parva et rara, 
mox denique vix conspicua intelligi possunt. Quum igitur ex lege universali, ad 
telam eorneam formandam constituta, qua matrix laminae ad instar ficta est exspectari 
possit, massam corneam stratis deponi rectis, qua vero solis filamentis rotundatis 
constat, stratis concentrieis gigni, rebus hucusque explicatis, sat elucet, ut ratio, 
qua barba formetur et crescat, alia et multo complicatior sit, quippe cum, facta per 
Scapum sectura transversa, plura strata, diverso modo formata, sed inter se con- 
tingentia, inveniantur. Quam secundum regulam res procedant, jam diligenter inves- 
tigaturus sum. 

Prope ad palatum durum, ubi matrix speciem laminae solidae induit, materia 
cornea ad superficiem ejus deponatur et stratis rectis in cellulas transmutetur, 
secundum legem illam universalem necesse est; qui rerum status tantum circa 
singulas papillas commutatur, quum nonnullis circumdentur stratis corneis con- 
centricis. Quam ad formationis rationem referenda est illius telae corneae textura, 
quae in ipsa barbae basi, in substantia ligamento coronario propria, invenitur; nam 
matricem praecipue hoc loco papillarum abundantia et densitate excellere, jam supra 
memoratum est. Processus tunicae palatinae lamelliformes triquetri, ut lamellae 
cavorum germinativorum triangularium parietales fingantur, efficiunt ; quorum cavorum 
in fundo fibrarum pulpae (processus coniformes) ex margine membranae germinativae 
inferiore, data substantiae tubulosae formandae caussa, progrediuntur. Quum prae- 
terea tela palatina in omni superficie barbae ad basin conversa, i. e. in omnibus 
processuum lamelliformium (qui ordinibus certis et longitudinalibus et transversis 
sunt distributi) intervallis neque minus in interstitiis setarum discretarum (quae crebro 

serie in interiore barbae latere existunt) materiam praebeat corneam, substantia inde 
nascitur, eujus textura ejusdem generis est et quae conj«nctiva mominari potest, 
quod barbae laminas omnium ordinum setasque liberas inter se conjungit, eunctasque 
in unam barbam lateralem redigit. Memoratu dignissimum est, eam tunicae palatinae 
partem, quae in labii marginem exit, et vallum minimum, quo barba intrinsecus ter 
minatur, deposita massa cornea, i//am ligamentum coronarium externum latum, Aoc 
internum tenue, quibus tota barba cingatur, formare. Ommis igitur tela cornea, qua 
barbae basis construitur, si in quavis parte disseeatur, stratis tenuibus aequis, ad 
matricis superficiem productis, contexta invenitur, maculis illis minimis sive ostiis 
canaliculorum obscuris, ovatis, inspersis et pluribus lineis concentricis notatis, ubi 
papillae prominentes, ut cellulae stratis annularibus disponantur, effieiunt. Neque 
nos fugere potest, ostia illa angusta, substantiae ligamenti cornei aut, ut melius dicam, 
substantiae conjunctivae universae propria, eadem ratione, quae ad maguitudinem 
et copiam pertineat, uti, qua papillae matrici impositae: quo crebriora et clariora illa 
inveniuntur, eo magis conspicuae et confertae hae observantur. In summo parietum 
lateralium margine pariter ac in ligamento coronario corneo ipso, ostia in segmentis 
transversis conspicua sunt magna et crebra, ita ut jam lente simplici adhibita, ani- 
madverti possint: in omni tunicae palatinae superficie autem et in basi processuum 
lamelliformium quae partes membranaceae partibus illis corneis plane apponuntur, 
papillae observantur erassiores densioresque et rebus secundis in telam «corneam 
ingredientes investigantur. Quo loco membrana palatina in labii superioris marginem 
traducitur, papillis parcis et exiguis ornatur et simul canaliculi, quorum lumina in 
segmentis transversis in conspectum veniunt, disjecti et minime clari sunt. 
Segmenta transversa si paulo inferius, quam late paries binis cavis germinativis 
interjectus patet, petita sunt, facere non possumus, quin in utroque latere praepa- 
rati microspici, in ipsum cavum spectante, ostia rariora minoraque, quam in parte 
media animadvertamus. Processus lamelliformis enim hic terminum illum leviter 
notatum, ex quo papillae rarescere incipiunt, jam superavit et papillarum filiformium 
sterilis est. Si tum massa cornea conjunctiva, binis laminis interjecta etiam inferius 
dissecatur, nudo oculo potest observari, limbos firmiorum limitum in modum, a tela 
laxa media diserepare; neque minus in parte media adesse canaliculorum ostia magna 
et perspicua, in limbis vero parva et parum clara, microscopio demonstratur, Quae 
omnes res observatae, ex tota membranae palatinae superficie, quae inter processus 
lamelliformes et coniformes patet, et praesertim ex parte quae ligamento coronario 


externo obducitur, materiam corneam recta linea deorsum demitti, ex ipsis laminis 

vero ad latera deponi et substantias varia ex parte productas, tantum ob telam 
homogeneam in unam, eandemque massam confundi docent. 

Hoc modo undique in basi barbae substantia cornea sic dicta conjunctiva ex 
matrice deorsum protenditur et laminis setisque liberis corneis intercedit. Humillima 
veterrimaque substantiae conjunctivae strata, magis magisque relaxata, denique in 
massam illam laxam, caseo similem, sed lamellatam, transit, quae inter scapos ver- 
satur et a Rosenthalio non apte materia recens et initio formationis attribuenda 
existimata est. 

Quo loco lamina germinativa solida in processus coniformes discinditur, 
eo tela cornea in cireuitu eorum, quam longe patent, stratis annularibus deponi 
incipit. Tali modo formantur singuli tubuli fibrarum et liberarum et earum, quae 
ex scapo continuantur, singulis processibus coniformibus in singulos tubulos illatis. 
Quae pulpae sive fimbriae non cylindricae sunt, sed sensim attenuantur. Praeterea 
autem strato quoque recentissimo formato, crassitudo earum diminuitur. Qua ex causa, 
quo longius a cavo germinativo distantia segmenta contemplanda deliguntur, sive 
quo veterior tela cornea observatur, spatia singulorum annulorum pervia eo minora 
et ipsa substantia annularis eo latior invenitur: qua de re facile tibi persuadebis, 
si segmento paulo infra ipsum cavum germinativum petito, segmentum ex fibra discreta 
acquisitum comparas. 

Stratorum circulatim eirca pulpas illas restiformes depositorum, recentissimum 
quodque intimum priori cuique- ut vaginae immittitur, dum extrema cellulis auctis 
dilatari et subsequentibus locum parare videntur. 

Si extrema tubulorum affinium strata inter se contingunt, formam hucusque 
eylindricam pressu mutuo in polyedricam convertunt, ut in omnibus telis cellulae 
primitus rotundae, increscentes inter se attingunt et polygoniae fiunt. 

Ubi pulpae teretes papillis filiformibus etiam instructae sunt, cirea has quoque 
Strata concentrica ex lege universali formentur, necesse est: quae si ficta sunt, in 
segmentis substantiae tubulosae transversis maculae sive ostia obscura, lineamentis 
concentricis terminata appareant, opus est. Haec canaliculorum lumina si non recog- 
nosci possunt, inde fit, quod massa cornea superans alio tractu disposita est et 
papillarum tantum residua jam caduca aridaque occurrunt ? !), 

Quodsi undique ubi matrix superficiem planam praebet, tela cornea stratis evadit 
aequis et ubi filamentorum speciem induit, stratis annularibus ; quibus igitur ex legi- 

31) Cf. hac de re barbam balaenae nigram sive venalem ejusque matricem, de quibus inferius loquar. 

bus ea scapi pars formetur quaerendum est, qua substantia media tubulosa ex utroque 
latere substantia corticali homogenea cingitur. Fingere nobis possumus, in lamella 
cavi germinativi laterali cornea stratum superficiale linea recta deorsum protrudi, 
quo strata quoque profundiora ad latus processus lamelliformis deposita, ut in partem 
inferiorem decrescant et fibras corneas, ante paratas, trajieiant, moveantur — eo 
fere modo quo in formatione unguis humani substantia ejus propria super lectum unguis 
promovetur. Quae si ita essent, in matrice et quidem in eo loco, quo processus 
lamelliformes triquetri e membrana palatina originem capiunt, suleus aut prominentia 
quaedam  conspiciatur necesse esset, ut in unguis matrice plica unguis invenitur. 
Haec vero struetura in matrice scapi observari non potest: contra eam massae cor- 
neae partem, quae deorsum detruditur (substantiam conjunetivam) certam ad longitu- 
dinem protendi (i. e. quousque ligamentum coronarium descendit), dein vero laxis 
deteri stratis vidimus. Qua propter nil aliud restat, nisi ut ponamus, processus 
lamelliformes e tela palatina progressos, vario tempore variam induere formam et 
inde massam corneam, matricem semper imitantem, varia forma percuti. Similis for- 
mationis ratio in penna avium ??) spinaque hystricis ?2) jam antea cognita et nuper 
diligentius enarrata est. : 

Quum ex omni telae corneae forma et singulis ejus stratis in speciem matricis 
retro concludere possimus, formae commutatio in barbae matrice oriunda, ita expli- 
canda est, ut processus lamelliformes eadem ratione, qua ex palato succrescant, 
in margine suo inferiore in pulpas teretes transmutentur. Circa pulpas parte supe- 
riore productas rursus substantia tubulosa fingitur, ita ut, dum cavum germinativum 
parietibus sucerescentibus profundius fiat necesse videtur, continuata tubulorum for- 
matione aequo modo ex inferiore parte diminuatur atque substantia corticalis , quae 
stratum annulare medium ex quavis parte cingit, tempore praeterlapso lamina cavi 
germinativi parietalis fuerit. Quum porro canalieuli illi minimi, papillis filiformibus 
cireumjeeti, in substantia scaporum corticali tantum rarissimi observentur, dum in 
laminis cavi germinativi lateralibus densi et crebri animadvertantur, putandum est, 
papillas in eundem modum, quo matrix deorsum petat, evanescere. Neque re vera 
nos fugit, papillas inferiorem processus lamelliformis marginem versus rarescere 
(cf. supra). Qnae quum papillae minimae aeque ac pulpae tubulorum restiformes 


sensim marcescant et intermoriantur et ipsa tela cornea, longius à matrice remota, 


323; €f. G. Schrenck: De formatione pennae, dissert. inaug,  Dorpati a. 1848. 
j3j €f. G. Broecker: De textura et formatione spinarum et partium similium — Dissert. inaug. 
Porpati 1545. 

indureseat, magis magisque delentur quoque canaliculi papillares et in segmentis, 
longius a cavo germinativo distantibus, nisi disjuneti et tum quoque obseuri, non 
observari possunt, Pulpae teretes, quae modo memorato parte superiore semper 
suberescunt, in fine inferiore paullatim intermoriuntur et in canalibus fibrarum cornea- 
rum discretarum residua tantum arida (animam) relinquunt. Quibus rebus expositis 
facile intelligitur, cur in parte scaporum superiore tubulorum singulorum spatia pervia 
cingantur substantia cornea angustiore, quam in parte inferiore aut in fibris liberis, 
nam pulpae recens continuatae pauca tantum strata cornea circum se deponere 
potuerunt. 

Praeter strata recens formata, quibus pulpae eireumdantur, in ipso processuum 
lamelliformium margine inferiore inter processus coniformes massa deponitur cornea, 
quae in cellulas conversa, una cum substantia scaporum corticali deorsum protruditur, 
Quae substantia singulis tubulis inter se contingentibus intercedit, ut interstitia eorum 
repleat (unde tela interstitialis nominata) neque ex ulla parte pressa, texturam satis 
reservat cellularem ut etiam, Kali solutione non adhibita, possit observari. 

Ex legibus hucusque perlustratis pendet ratio, qua barba balaenae nascatur et ere» 
scat. Si vero in basi semper augetur non minus in parte aversa deteritur, quum, ubicun- 
que superficies libera patet, strata cornea veterrima emoriantur et solvantur. Quod- 
enim quum in scapis, tum in fibris discretis involucrum epitheliale appellavimus, nil 
aliud est, quam extremum stratum corneum relaxatum, quod continuo lamellis tenuis- 
simis sive furfuribus detruditur. Massam corneam sic dictam conjunctivam extrema 
sua strata in substantiam mollem, pulti similem commutata, protudere, jam antea 
doctum est, 

Si iterum ex legibus observatis rationem, qua barbae laminae formentur paucis 
verbis comprehensam exponam, primitus pulpae processuum coniformium speciem in- 
duentes, nascantur opus est, qui, stratis corneis circumfusi circularibus, liberas setas aut 
fibras; quales in interiore cunctae barbae latere et in finibus extremis manifestas 
observare potes, fingant. Quae ad basin inter se et cum reliqua barbae parte con- 
junguntur massa conjunctiva, e superficie membranae palatinae libera orta,  Pulpis 
restiformibus primitivis sueerescit e palato matrix, papillis filiformibus abundans, 
laminae ad speciem (processus lamelliformis) cui illae insertae sunt.  Matrieis in 
latere utroque lamellae corneae existunt, massae conjunctivae texturam praebentes, 
quibus cavum germinativum intercluditur. — Quae matrix in parte inferiore papillis 
sensim orbata, ut tela cornea conjunetiva transmutetur .in substantiam corticalem 
effieit. Quo facto dividitur in filamenta, quibus singuli processus coniformes primitivi 

continuantur. Circum has pulparum partes recentes substantia formatur tubulosa; 
qua tubuli fibrarum liberarum sursum inter strata corticalia produeuntur, Simul ex 
interstitiis processuum recenter formatorum coniformium prodit substantia interstitialis, 
Pulpae attamen primitivae etiam antequam emoriantur, procrescunt una cum fibris 
corneis iis superpositis ; observantur enim fibrae scaporum longiores, quam setae 
aut fibrae barbae interiores liberae, quibus jam matricis lamina subcrescere incipit. 
Inde barbae laminae corneae variis in formis, quas tela cornea induere potest, 
tamquam pili compositi existimandae sunt?4), quum liberorum pilorum vel fibrarum 
pulpae per aliquod tempus matricem constituerint solidam et lamellas eo tempore 
laterales corneas finxerint, quae singulos postea sucerescentes pilos (tubulos) inter 
se excipiant. Fibrae corneae liberae tantum pulpis intermortuis coércentur, ne 
longius procrescant. Laminarum scapi continua matricis commutatione et cuncta 
barba, daía potestate ex pilis liberis, ordines intimos constituentibus, laminarum 
enascendarum, quin in infinitum suecrescant, non prohibentur, nisi lege conforma- 
tionis typica. 

Restat, ut pauca verba faciam de granulis pinguibus, quae undique canaliculis 
papillaribus continentur. Quibus mea ex sententia ni] inest, quod ad ipsam telae 
corneae texturam formationemque possit referri. Neque, nisi secreta esse glandulis 
sebaceis, quarum ductos excretorii in papillas filiformes exeant, explicari posse 
videntur. Barbae balaenae leges formationis typicae his verbis comprehendi possunt : 

I Laminae et fibrae discretae corneae matricibus cireumfunduntur prominen- 
tibus: ubi matricis laminae exstant, telae corneae lamellae formantur planae, ubi 
fimbriae, circulares. Matrix ipsa continuo marcescit subcrescitque, vario tempore 
variam induens formam. 

IL. In tota barbae basi e libera palati facie nascitur massa conjunctiva, deor- 
sumque protruditur; quousque texturam sibi propriam reservet, finibus certis alti- 


tudine ligamentorum coronariorum, et externi et interni, destinatur. 


CarvrT QUINTUM. 
De barba balaenae venali. 


Balaenae barbam venalitiam, vulgo Zischbein appellatam, quae, ut inter omnes 


constat, nil aliud quam balaenae barba parata et arefacta est, separatim adhibito 


94) Cf. Ravin in Froriepii N. N. l. c. 


39 


microscopio perscrutatus sum, partim quum observationes microscopicae nuperrime 
a el. Dondersio ??) et ill. Muldero?9) institutae ad barbam pertineant venalem 
paratamque et res ab iis modo intellectu difficili tractatae sint, valdeque a rebus 
a me observatis discedant, partim. quum venalis sit balaenae mysticeti barba?7) et 
facile fieri possit, ut eaedem partes variorum generum texturam formandique ratio- 
nem variam praebeant. 

Donders in barba balaenae venali duas discernit substantias, cineream et nigram. 
Utraque tenuibus stratis ab illo /amel/s vocatis formatur. n substantia cinerea 
lamellae strata fingunt recta, in nigra substantia circum spatia pervia positae sunt 
tubulosque formant. (canaliculos barbae dictos), quam ob caussam eidem substantiae 
tubulosae nomen datum est.  Canalieuli paralleli extenduntur et cellularum adiposa- 
rum serie oblongarum dicuntur compleri,. quae singulae lumina tubulorum aequent, 
licet in maximis canalibus interdum quoque binae altera juxta alteram inveniantur. 
Lamellae concentricae canaliculis cireumjectae, in intimis tantum stratis formam an- 
nularem observant, in extremis vero polygoniam arripiunt, unde tubuli affines lateri- 
bus planis inter se contingunt. Passim inter angulos rotundatos interstitia conspi- 
eiuntur, quae structuram tabulatam non satis perspicue ostendunt. Inter lamellas 
concentricas multae observantur maculae minimae, punctiformes aut in linearum bre- 
vium modum productae, quae prope ad canales confertiores apparent.  Terebinthina 
Veneta spissa addita obscuriores fiunt, oleo terebinthinae superfuso statim clariores 
pellucidioresque. n circuitu tubulorum massa cornea nigerrima est neque mutata 
lucis refractione clarescit. Color ipse efficitur minimis pigmenti particulis, quae 
inter lamellas cencentricas et extra intraque cellulas adiposas versari dicuntur. Inter- 
dum lineamenta tenuia ut radii.ex canali per totum lamellarum concentricarum systema 
protenduntur. — In substantia tabulata cinerea, segmentis transversis factis obser- 
vantur loca minima obscura ovata, quae foci distantia aucta celeriter clarescunt et 
inde parvae lacunae biconvexae, aere repletae, existimanda, simillima corpusculis os- 
sium sunt; quam ob rem a Dondersio corpuscula barbae nominantur.  T'erebinthina 
spissa obscurantur, terebinthina liquida clariora et pellucidiora ipsis lamellis, quibus 
sunt inspersa redduntur. — Solutione Kali adhibita, lineamenta lamellarum indicantia 
terminos acriora et obscuriora fiunt, aqua addita lamellae disjiciuntur. — Unde in 


35) €f. l. c. Bd. I. Hft. 1. pag. 70 sqq. et Bd. I. Hft. 2. pag. 252. 
36) Cf. Versuch einer allgemeinen physiologischen Chemie von G. J. Mulder, deutsche Ausgabe des 
Verfassers. Braunschweig 1846, Lieferung 7, pag. 565. 


31' Cf. W. Rapp l. c. pag. 56. 

substantia hac cinerea, ut videtur, rete fibrosum formatur: fibrae vero singulae sunt 
lamellae corneae dissectae ex latere visae; passim tamen cellula major animadverti- 
iur pigmenti granulis referta. Idem in substantia tubulosa, sed lentius tamen fit, Si 
diutius Kali solutum adhibetur et tum aqua additur, retis maculae rotundantur, ita ut 
magnae cellulae ovatae, quae saepe solutae in aqua natant, appareant. Massam con- 
tinent granulosam, quae conglomerata nucleum mon raro imitatur. Inter cellulas, 
quae in substantia et nigra et cinerea existunt, nullum animadvertitur discrimen. 

Mulder observationibus Dondersii nititur quas vero amplificat explicatque. Eo 
auctore nigra barbae substantia ex utraque parte circumdatur strato substantiae cinereae. 
In segmentis telae nigrae longitudinalibus, adhibita lente simplici, striae conspiciuntur 
manifestae sed obscurae, paribus intervallis inter se distantes, quibus substantia quae- 
dam cinereae proxima intercedit. — 1n segmentis substantiae cinereae transversis 
apparent plurimae lineae parallelae plus minusve infractae, quae structuram tabulatam 
(formationem ut dicit lamellarum: Pláttchenbildung) indiecant; praeterea animadver- 
tuntur minima maculae ovatae, quae lacunae videntur et Terebinthina adhibita modo 
jam memorató commutantur. Segmenta longitudinalia ex eadem acquisita substantia 
eandem praebent imaginem, lacunis tantum longioribus angustioribusque. Si segmenta 
superficiei liberae respondent, structura tabulata tantum ex lamellis dissectis raris, 
quum omnes huic extendantur parallelae, elucet. — n segmentis substantiae nigrae 
et transversis et longitudinalibus tubulos formari et cellulis adiposis nec non pig- 
mento nigro impleri, cum Dondersio consentit. Sed in substantia tubulosa illas ma- 
culas aut lacunas, licet. pariter adsint, minores observari affirmat. Semper fere lineae 
obscurae radiis similes ex tubuli lumine per totam telam circumjeetam investigari 
posse dicuntur. 

Quibus ex rebus Mulder concludit, balaenae barbam ex lamellis tenuibus formari, 
quae partim liberae superficiei respondeant, partim tractu circulari tubulos cireumdent ; 
inter lamellas parva relinqui interstitia, quae eum canalibus per omnia strata con- 
centrica lineis radialibus connectantur; quodque stratum corneum e cellulis com- 
pressis constare, quae Kali solutione emolliantur et aqua addita solvantur, nisi 
dissectae essent; telamque cellulis dissectis reticulatam apparere, quum parietis cel- 
lularum rete, ut videtur, fibrosum constituant. 

Adhibita a me in disquisitione barbae balaenae nigrae pars segmentum  trans- 
versarium, ad omnes directiones lin. 5 tenens, ac tria substantiae praebuit strata, quae 
in segmento transversario non tam perspicue, sed facillime in duabus responden- 


tibus sibi faciebus lateralibus | discernebantur. Fuerunt enim latera, scissa 

quorum auxilio fragmentum «cum caetera parte barbae scapi conjunctum fuerat, 
Utraque reliqua facies lateralis, omnino laevis, superficies libera barbae laminae 
fuisse mihi videbatur. Tria illa substantiae strata eandem habebant crassitudinem ; 
stratum medium, colore nigro, in utroquo latere strato minus obscuro cinereo ter- 
minabatur. Stratum medium tantum, totam si intuebamur massam, aeque nigra vide- 
batur; diligentius quum primum adspeximus, jam oculo nudo, sed facilius etiam 
lentis auxilio striae animadvertebantur ad totam fragmenti longitudinem decurrentes, 
re vera nigrae ac sejunctae inter se tenuibus substantiae cinereae stratis. Singuli 
limites in facie utraque scissa tamquam  eminentiae apparebant, dum substantiae 
inereae striae illis intercedebant, ita ut tota facies lateralis leviter striata videretur. 
Ut singulae hae striae tanquam seiae corneae continuo decursu nigrae e connexu suo 
eum substantia intermedia cinerea separarentur, haud magna cum difficultate contigit. 

Utrumque substantiae intermediae cinereae stratum omnino homogeneam  habe- 
bat texturam. 

In reeuperatis e substantia media sive nigra segmentis transversariis (cf.tab. I. fig. 5) 
obseurae illae striae longitudinales tamquam  punctillis nigris arctius collocatis ac 
telae minus austerae inspersis experimuntur. Amplitudine microscopii auxilio centies 
septuagies aucta, textura illa, in strato medio sive tubuloso scaporum barbae albae 
recens descripta, evidenter denuo reperitur.  Cuique punctillo nigro respondet systema 
stratorum concentricorum, spatium rotundum pervium, annulorum sub specie circum- 
dantium. — Singuli substantiae annuli arctius collocati sunt, et, exteriores dum inter 
se contingunt, in figuras polygonias nec raro etiam in trigona mutantur. Quod ubi 
non fit, in interstitiis inter terna vel pluria etiam stratorum circularium systemata 
substantia perspicitur interstitialis, quae autem texturam cellulosam non tam facile 
offert quam substantia interstitialis barbae albae, (balaenae rostratae). Lineae termi- 
nantes etiam animadvertuntur longius productae, nec semper tamen qua dirigantur 
via persequi possumus.  Crassitudo (latitudo) substantiae annularis, ergo etiam 
Stratorum circularium numerus. major est quam in barba alba ac circiter lin. P. 
0,094 — 30,0524 tenet. Spatium pervium rotundum in centro annulorum distinctis 
terminatur lineis et diametrum exhibet liu. P. 0,0916 — 0,0997. Plerumque residua 
continet pulpae fuscae qua interdum etiam omnino impletur. Licet strata cornea 
annularia, quum forment tubulos, in barba et alba et nigra congruant, tamen textura 
hujus nonnulla evidentia affert discrimina.  lnveniuntur enim ubique in substantia 
annulari permultae parvae maculae nigrae ovatae vel magis oblongatae (iis similes, 
tantum minores quas in massa barbae albae sic dieta conjunctiva descripsi), quae, 

non certo dispositae ordine, tamen sat paribus inter se distant intervallis (cf. tab. I. 
fig. 5. s). Dimetiens al longitudinem extensa circiter lin. P. 0,0081 dimetiens trans- 
versa fere lin. P. 0,0027 adaequat. — Plurimae inter bina strata cornea concentrica 
observantur et imprimis confertae prope ad ipsam aperturam centralem ; haud 
minore numero insunt substantiae cinereae tubulis interjectae, ac praecipue maculis 
his strata substantiae interstitialis obteguntur et perturbantur. Vestigia finium con- 
centricorum raro in iis inveniuntur et tum plerumque tantum in substantia inter- 
stitia'i cinerea; granula effusa non animadvertuntur, sed maculae etiam in segmentis 
trassversariis adeo nigrae apparent, ut pigmentum iis procul dubio vindicare pos- 
simus.  Matato foco quidem fines distinctos celeriter amittunt, tamen vero tam- 
quam corpuscula obscura cognosci possunt. Praeterea in stratis corneis annulatis 
multa puuctila nigra (cf. fig. 5. t.) inveniuntur, quae, modo dispersa modo accu- 
mulata, "praecipue crebra etiam in circuitu spatiorum substantià carentium. adsunt 
omnique substantiae tubulosae (totam si adspicimus massam) colorem illum praebent 
nigerrimum, ln substantia cinerea multo rariora et tum etiam minus cumulata obser- 
vantur. Omnino sunt longitudine lin. P, 0,004, latitudine lin. P. 0,0009. 

In segmentis transversariis substantiae corticalis (stratorum substantiae ciner- 
eae) microscopii auxilio eaedem lineae nigrae tenues ac parallelae, telae fundamen- 
tali clariori injectae, substantiam barbae albae corticalem atque strata cornea via recta 
decurrentia designantes, et eaedem parvae maculae nigrae telae homogeneae magno 
numero inspersae conspiciuntur, quas modo in substantia barbae nigrae tubulosa de- 
seripsi. Quibus a maculis aeque, ac a granulis pigmenti dispersis color dependet 
cinereus, quem crassiora praebent massa corneae fragmenta. Strata hie etiam super- 
ficiei liberae scapi parallela sunt: ubi substantiae tubulosa ac corticalis contingunt 
haud omnino directus conspicitur terminus, quia singula cireulorum systemata in ho- 
mogeneam substantiam corticalem prominent. — Segmenta longitudinalia e facie scissa 
orta si microscopio subiicimus, in nigro quod vocatur i. e. medio strato angustas denuo 
reperimus strias nigras nonnihil prominentes, velut tubulos longitudinales, quorum 
canales massa quae continetur valde nigra impleti sunt. Quae massa et magna pig- 
menti copia in canalis circuitu collecta, quin tubulos, quos ad longitudinem adspicia- 
mus, stratis singulis formari cognoscamus impediunt atque lineam terminalem inter 
spatium pervium ejusque parietes observandam saepe intellectu dificillimam reddunt. 
In tenuissimis autem segmentis canales constanter magnis implentur corpusculis 
bullosis, quae singulatim aliud post aliud posita, plurime totum lumen magnitudine 
sua explent, fere ut anima in pennis se habet. Jn parietibus canaliculi granula pig- 

mentaria magna copia aecumulata reperiuntur, quae partim extra, partim inira spatia 
cava versari videntur. €randes cellulas adiposas flavas nusquam inveni, 

Strata ill cinerea tenuia tubulis interjecta texturam singulis stratis formatam, 
tenuibus designant lineis ad longitudinem tubulorum extensis inter quas striae nigrae 
latiores brevi deeursu insignes ac in fine oblique resectae pari fere numero conspi- 
ciuntur, ac maculae parvae nigrae in segmento substantiae interstitialis transversario. 

Recuperata e substantia vel cinerea vel corticali segmenta  longitudinalia 
telam nobis offerunt lineis tenuissimis nigris parallelis insignitam, inter quas striae 
latiores obscurissimae ae plerumque breves, parallelae inter se sed longius distantes, 
quam lineae stratorum corneorum terminales, decurrunt. Quarum striarum longitudo 
vehementer variat: modo paene longiores quam latiores sunt, modo majorem fori 
optici partem continuae percurrunt, interdum vero margines tantum earum obscurati 
sunt, inter quos clarius tum conspicitur spatium medium. Finem habent ubique irre- 
gularem; modo in apicem exeunt obtusum, modo oblique resectae sunt, ac brevi 
eaedem recognoscuntur texturae partes, quas in segmentis transversariis ut maculas 
ovatas vidimus. 

Segmenta longitudinalia, facta ad superficiem liberam, texturam nobis offerunt 
omnino analogam, praeter quod lineae terminales hic raro perspicui nec strata cor- 
nea ubique singula apparent, quia, ad segmenti faciem deposita, idcirco raro tantum 
neque via recta dissecantur. 

Tela barbae balaenae nigrae, solutione Kali coucentrata si tractatur, notas subit 
permutationes; sed animadverti, praeparata mieroscopica ut emolliantur multo majus 
poscere tempus, quam si e barba alba recuperata essent. His duae plerumque aut 
tres sufficiunt horae, dum barba nigra quinque horas aut sex vel diutius etiam in 
liquore jacet, donec addita aqua, cellulae ejus elementares et tum quidem tarde ac 
paullatim, intumescunt. Praecipue segmenta substantiae nigrae emollitioni diu resi- 
stunt; singuli contra substantiae annuli tamquam disci subrotundi aut polygonii inter 
se et e tela interstitiali facile solvuntur. Paulo post singula etiam strata concentrica 
hueusque alterum alteri apposita emolliuntur et quasi taeniae granulis pigmentariis 
notatae inter se discedunt. Multo serius denique distincti cellularum fines apparent, 
quae imprimis sunt extensae ad longitudinem, massamque continent obscuram ac par- 
vis granulis formatam, ita ut, ubi singula punctilla confertiora adsunt, praesentis 
quidem cellulae nuclei suspicio moveatur. — Maculae substantiae tubulosae obscurae 
permanent ae, valde perspicuae factae, tamen rarius tantum distinctos praebent fines 
eoncentricos, quam in maculis conspiciuntur ligamenti barbae albae. ^ Quae lineae 

terminantes concentricae melius observantur in tela interstitiali, quae, kali et aqua 
tractata, perspicuos cellularum subrotundarum ostendit fines; quas inter cellulas 
tum singulae maculae omnino aeque ac in substantia ligamento barbae albae propria 
canaliculis papillaribus trajecta, apparent: nam hic etiam variae inveniuntur lineae 
curvatae, saepe interruptae neque regulares, partem mediam magis obscuram cir- 
cumsceribentes. — Neque minus distincti fines harum macularum obscurarum apparent 
in segmentis transversariis e substantia cinerea petitis, in qua etiam multo facilius 
intumescunt grandes illae cellulae nucleis instructae, saepe jam descriptae, in barba 
alba, Kali et aqua tractata conspicuae; quae si aqua affluente sejunguntur, telam re- 
linquunt, ut videtur fibrosam, amplis maculis instructam; quae textura fibrosa fingitur 
stratis corneis, quae nondum intumuerunt. 

Easdem res nobis praebent segmenta longitudinalia solutione Kali emollita. 
In iis etiam telae corneae strata intumescunt, ita ut distinctae lineae rectae ae paral- 
lelae, quibus terminantur discedentes inter se, singulis locis decursum saepe vibra- 
tum vel contortum offerant. Striae etiam obscurae longitudinales latiores evadunt 
magis perspicuis marginibus , massa autem quae iis continetur obscura remanet. 
Apparent denique etiam hic, ab initio singulae tum ad series collocatae, cellulae, 
grandes ovatae, quae, stratis corneis angustis, nondum emollitis, cireumdatae, horum 
in interstitio, tamquam in reti fibroso amplis maculis instructo, inclusae videntur. 
Quae res in segmentis longitudinalibus, ex superficie libera ae laevi barbae nigrae 
recuperatis, adhibita solutione Kali, parum distincte animadverti possunt. Ut in tenui- 
bus enim segmentis substantiae cinereae longitudinalibus, etiam Kali non adhibito, 
textura singulis formata stratis non satis clare distingui potest, ita dissectis (quod 
evitari non potest) pluribus telae stratis, emollita etiamsi sunt solutione Kali , 
quo minus ad totas cellularum series intumescant, impediuntur, et hic et illic 
tantum, aqua uberius praebita, inaequales separantur particulae, granula pigmentaria 
continentes, 

Ut observationes Dondersii et Mulderi de permutationibus Terebinthina in 
barba balaenae nigra effectis, diligentius persequerer, segmenta transversaria oleo 
Terebinthinae communi et Terebinthina Veneta tractavi. Substantiae et nigrae et 
cinereae , adhibito oleo T'erebinthinae fluido, imago magis perspicua ac distinctior 
(ergo etiam pellucidior) evasit, omnibus finibus distinctius apparentibus; nec vero 
usquam strata vel cellulae elementares intumuerant. Tota imago omnino similis erat 
ei, quae, solutione Kali fortiore diutius adhibita, sed nondum superfusa aqua, sub 
microscopio se offerebat. Maculas parvas nigras seu aperturas, continue addito oleo 

TTerebinthinae, clariores evadere observare non potui, sed tantum fines earum magis 
perspicui videbantur, ita ut a partibus vicinis facilius, quam antea distinguerentur. 
Ergo, ut ipsis stratis corneis pellucidiores evaderent, ut cl. Donders narrat, mul- 
tum aberat?8). Oleum Terebinthinae crassum objectum microscopicum multo ob- 
scurius quidem et simul minus perspicuum reddebat, sed hic etiam omnino non modo 
ostia canaliculorum papillarium, sed omnes texturae partes permutatione aeque afficie- 
bantur. Paullatim quidem et, quo magis, ut verisimile est, "lerebinthina Veneta 
telam corneam penetrare potuerat, paulo clarior facta est imago, attamen colorem 
retinebat obscurum, ni fallor, quia segmentum microscopicum tenui Terebinthinae 
strato obductum minus pellucidum redditum est. Nec num differentia inter obser- 
vationes meas et facetas a Dondersio et Muldero, eo contineatur, quod sub- 
stantias puriores adhiberent , quam mihi adessent, an, quae conspexissent, haud 
satis clare descripserint, discernere audeo. 

Quibus rebus disquisitis, texturam barbae et albae et nigrae inter se congruere 
quum a priori verisimile fuerit, tum jam affirmatur: et illic et hie barbae scapi me- 
dio strato tubuloso ac duabus componuntur lateralibus lamellis corticalibus. In tubulis 
pulpae inveniuntur, et, quamvis occasio disquirendi cavi germinativi ac ligamenti bar- 
bae nigrae coronarii non aderat, tamen, substantiam corticalem antea parietem fuisse 
cavi germinativi, matricemque hic easdem subire formae permutationes, quae in barba 
alba, ut tubuli inter lamellas laterales fingantur, efficiant, retro concludere possumus. 
Simul, quae ex observationibus Dondersii et Mulderi texturae a memet ipso dis- 
quisitae et explicatae repugnare vibebantur, ad maximam partem sublata sunt. Nec 
praetermittendum est, disquisitiones auctorum illorum clarissimorum magis chemicae, 
quam anatomicae fuisse atque idcirco etiam, quae ad telae formationem attineant, 
omnino neglecta esse.  ltaque factum est, ut parvas maculas ovatas obscuras in 
segmentis transversariis et longitudinalibus, ex substantia et nigra et cinerea petitis 
conspieuas recte quidem tamquam spatia cava cognoscerent, simul vero laeunas ex 
unoquoque latere praeclusas haberent; quas cl Donders corpuseulis ossium. com- 
parandas putavit ac corpuscula barbae nigrae nominavit, Mulder autem veluti inter- 
stitia singulis stratis corneis interjecta existimavit nec quid certi de eorum natura 
attulit. Imaginem microscopicam explicasse, uterque satis habuit nec quatenus ele- 
menta formativa investigata eum legibus ubique telae corneae formandae constitutis, 
consentirent, perscrutatus est, 


38) Cf. l. c. pag. 71. 

Si respicimus ad imaginem mieroscopicam, quam segmenta transversaria ac lon- 
gitudinalia barbae balaenae nigrae nobis praebent, et ad rationes opticas, analogia, 
quae adest inter parvas has maculas et ostia canaliculorum papillarium obscura in 
segmentis transversariis substantiae illius, quae dicitur conjunetiva barbae balaenopterae, 
negari non potest; tenues vero tubuli in balaenae barba nigra crebriores et in omni- 
bus telis aeque perspicui sunt, Quum jam supra dictum sit, quem connexum an- 
gusti hi canaliculi, telam balaenae barbae corneam trajieientes, cum tenuibus papillis 
matricis filiformibus habeant ad genesin, — quin in venalicia etiam barba balaenae 
originem suam matrici tenuibus fibriculis instructae debeant, dubitari omnino non potest. 
Probata ab omnibus lege, telam corneam ad matricem formatam esse, adducimur, 
ut ex illius textura de hujus forma conclusionem faciamus. Ex quo sequitur, matricein 
ubique et ubique quidem aeque densis papillis instructam habendam esse, quia et 
substantia cinerea, quae originem ducit e lamina germinativa, et substantia nigra tu- 
bulosa, quae postea circa pulpas fbrosas conformatur, et tela etiam interstitialis, ex 
interstitiis inter pulpas seposita, ostia canaliculorum papillarium perspicua offerunt. 

Qua ex textura barbae albae et nigrae siccatae congrua, ad meam sententiam 
haud immerito concludere possumus, papillas etiam ubique balaenae rostratae in bar- 
bae matrice nec non in pulpis ipsis coniformibus adesse, quamvis neque in tela cor- 
nea neque in vasculosa ejus matrice microscopio demonstrari potuerint. Hoc inde faetum 
esse videtur, quod balaenopterae barba, a me disquisita animali natu minori erat ad- 
tribuenda, ut jam in iis, quae dissertationi ipsi praemissa sunt, satis commemoravi, 
Praeterea, inopia pigmenti canaliculos  papillares intellectu  difficiliores reddere 
debebat. 

Pigmentum, eujus in barba nigra venalieia tanta adest copia, ut substantia ejus 
corticalis cinerea, tubulosa autem nigra appareat, ubique cellulis corneis contineri putan- 
dum est?9?), Novissima praecipue et intima strata concentrica multo pigmento ab- 
undant, qua ex causa annuli in seginentis transversariis prope ad centrum imprimis 
obscuri apparent; praeterea pigmentum in ipsa pulparum tela vel ad earum super- 
ficiem sepositum esse videtur, nam matricis residua, in aperturis annulorum rotundis, 
obscuro tincta sunt colore, neque, totos si adspicimus ad longitudinem tubulos, massa, 
quae iis continetur praecipue ad marginem telam corneam versus, minus invenitur 
fusca quam strata cornea cireumjecta. Parva etiam ostia canaliculorum papillarium 
et ipsos, quam longi pateant in segmentis longitudinalibus, omnino nigros observari, 
jam supra memoravi; unde in iis atque circum eos magna pigmenti copia accumulata 
sit, opus est. Quibus ex rebus duci potest, pigmentum ubique in barba balaenae 
nigra seponi, ubi sírata concentrica spatiis cireumjiciantur perviis et praecipue quidem 


39) Professorem doctissimum Reichertum differentiam inter cellulas pigmentarias veras, quae speciem 


induentes stellatam, telam praebeant propriam, — et cellulas pigmentatas sic dictas i. e. cava cellularia 
graeula pigmenti includentia, quibus alia tribuenda significatio histologica, — argumentatum esse, omnibus 


jam notum est. 

in novissimis stratis inveniri corneis. Quotiescunque fit; ut pigmentum accumuletur 
ubi tela adest adiposa, tamen Mulderi et Dondersii sententia, quae praeter 
massam parvis granulis formatam, tubulos cellulas adiposas continere docet, impug- 
nanda mihi est. Jam in segmentis substantiae nigrae longitudinalibus describendis 
telam tubulos explentem saepe magnis cavis cellulosis instructam esse commemoravi, 
attamen numquam vel Kali vel aethere adhibito, massam illam permutari (i. e. in 
cellulas elementares redigi aut solvi animadvertere potui. Praeterea solas cellulas 
adiposas canaliculis formandis inservire ineptum videtur, sed contra substantia quae 
continetur nil aliud nisi pulpa mortua esse potest, quam desiccatam facile magna 
spatia cava cellulosa atque aére impleta formare, evidentissime nos docet pennae sic 
dicta anima, Pigmentum atque adeps si quum in aliis locis, tum etiam hie conjuncta 
sunt, eo secreto contineri videntur, quod in disquirenda ligamenti substantia e singulis 
tubulis papillaribus erumpere observavimus. n parvis autem maculis nigris quas 
barba balaenae nigra siccata praebet massa, quae includitur granulosa et adiposa 
animadverti quidem nequit, quum jam in paranda, praecipue in siccanda barba facile 
deleri potuerit, — Barbae contra balaenae rosiratae omne deerat pigmentum. 
Porro in segmentis transversariis, recuperatis e substantia tubulosa, strias illas 
radiorum ad instar ab centro ad peripheriam decurrentes atque a Muldero veluti 
canaliculi, qui maculas nigras cum tubulis magnis perviis conjungant, habitas, nun- 
quam me conspexisse, fateor. Quas strias pro fortuitis vel rupturis vel fissuris 
(in siecando exortis) ducendas puto, quum in magno segmentorum microscopicorum 
numero vestigia earum nunquam invenerim. Nec minus Mulderi sententia, qua rete 
fibrosum in tela barbae nigrae cornea, si solutione Kali et addita postea aqua emolliatur 
parietibus cellularum dissectarum effici contendit, repugnanda est; neque ullum, arbitror, 
crediturum esse, in summa telae corneae stratorum tenuitate sectionem tam aequalem 
confici posse, ut omnes ejusdem strati cellulae per medias partes persecentur. Ex retis 
hujus fibrosi maculis, aquae si diutius affluere licet, facile singulas cellulas grandes 
ovatas solvi ae prolui videre possumus, dum fibrae granulis pigmentariis notatae 
remanent, Persuasum igitur mihi habeo, systema fibrosum nil aliud nisi tenuia telae 
corneae strata esse, quae nondum intumuerunt, sed e cellulis elementaribus constant, 
aeque ac illa, quorum cellulae solvebantur atque proluebantur. Quam ob causam 
in uno atque eodem praeparato microscopico eodem tempore vidimus telae partem 
tum primum intumescere et strata latiora exhibere; in altera parte hic et illic sin- 
gulas cellulas grandes in tela adhuc homogenea quasi insertas apparere; in tertia 
denique totas series talium cellularum exstare et inter eas tamquam fibras angustas 
versari i. e. dissecta telae corneae strata, quibus intumescendi facultas non aderat 
et quae formà contingentium cellularum ovali, areuatos ut faciant sinus, coacta sunt. 
Ut quae adhuc dicta sint, ad conclusionem extremam comprehendam ac colligam : 
barba (verisimile balaenae mysticeti) nigra venalicia texturae et formationis ratione 
habita, a barba balaenae rostratae tantum praesentia pigmenti distinguitur nigri, quod 
6* 

cellulis telae corneae pigmentatis continetur, neque minus perspicuitate canaliculorum 
papillarium, qui in omnibus structurae partibus animadverti possunt; et inde matri- 
cem ubique pariter papillis instructam postulant. 


CAPUT SEXTUM. 


De telis corneis balaenae barbae affinibus. 


Affines barbae balaenae telae corneae ab Hesseo in dissertatione sua equi 
ungula ac dentes ornithorynchi cornei, eandem texturam et formationem ambo prae- 
bentes, nobis traduntur. Sed de ungulae equinae structura quantum cognitionis 
adeptus sum, eam adeo simplicem atque diversis in partibus homogeneam, quam. 
Hesse describit, omnino non esse, persuasum mihi habeo. Imprimis enim singulis 
partibus formandi ratio attribuenda videtur, qua, ut in ungue hominis, telae supra 
alteram altera propellantur, — qualis in barba balaenae certe non reperitur. Contra 
telam ungulae, permultis etiam fibris corneis cavis, substantia interstitiali homogenea 
inter se junctis, compositam, substantiae barbae scaporum tubulosae re vera omnino 
respondere, negari non potest. Itaque rejectis, quae ad matricem et formandae un- 
gulae rationem spectant, ut ab aliis diligentius considerentur, eam tantum telam cor- 
neam, quae barbae nigrae substantiae respondere videtur, disquisitioni subjiciam. 

Distinguuntur in ungula coronamen, solea, pars radiata 49). — Coronamen ungulae 
ea est superficies, quae equo incedente, frontem et latera versus spectat; super- 
ficies inferior, terram quae attingit, solea dicitur atque margine subrotundo in coro- 
namen transit. Superficies ungulae posterior excavata ad latera versus planis cur- 
vatis cum coronamine jungitur et in basi propriam continet telam, quae pars vocatur . 
radiata. 

Margo coronaminis superior, ubi cutem attingit, prominente ac tenui obducitur 
limbo corneo (lato lin. fere 2), qui /jgamentum coronariwm dicitur ungulae corneum. 
In utraque parte ungulae, a solea ad longitudinem dissectae, telam corneam os ungulae 
eique adhaerentem matricem ex quoque latere calcei ad instar cireumdare videmus. 
Sezmentum per totam coronaminis crassitudinem transverse factum haud ignotam 
nobis adducit imaginem.  Substantiam conspicimus in annulos redactam stratis telae 
concentricis compositos, qui in spatiis perviis mediis residua pulpae obscurae ducunt. 
Aunuli in segmentis horizontalibus plerumque ovati atque oblongati apparent, quia 
coronamen haud perpendiculare, sed proclive ad soleam descendit, neque inde ut 
tubuli sub ipso recto angulo dissecentur, contingit. Strata intima distinctis lineis 
circularibus stricte terminantur; quo magis sunt exteriora, eo tenuiores evadunt fines 
eorum ac magis magisque evanescunt, ita ut strata postrema a substantia interstitiali 


40) Cf. Heusin ger l. c. pag. 172. 

distingui non possint, sed paullatim in eam transire videantur. Aeque in tela etiam 
interstitiali textura certa non cognoscitur ; homogenea apparet substantia nullis stratis 
indicatis. In segmenti microscopici margine, superficiei coronaminis liberae respon- 
dente, substantia tubulosa strato corticali haud perspicuo circumdatur : extremi annuli 
prope marginem accedunt et fines evanescentes extremorum síratorum eircularium 
in telam transeunt interstitialem, cujus in ipso margine textura stratis componitur: 
liberae superficiei ungulae Barattelis — Utraque substantia, et annularis et intersti- 
tialis, trajieitur maculis oblongis obscuris confertis ac certo fere ordine collocatis, 
quae illis barbae balaenae nigrae majores sunt et toto praeparato microsopico ad- 
spectum tigratum vindicant. Nusquam finium concentricorum vestigia offerunt, 
sed pigmento nigro, in magnis cellulis corneis accumulato, effici videntur. Ubi prae- 
paratum microscopicum, ex infimis coronaminis recuperatum síratis, colore albido in- 
signitur, majores hae maculae omnino desunt ac dispersa tantum inveniuntur eranula 
pigmenti obscura, quae in substantia nigra majoribus locis pigmentatis obteguntur ac 
facile omittuntur. 

Segmentum longitudinale si observamus, tubuli paralleli conspiciuntur finibus 
distinctis terminati, et modo vacui, modo residuis pulpae (tanquam massa quadam inclusa) 
implexi, substantia interstitiali homogenea inter se junguntur. Hic etiam commemora- 
tae rursus inveniuntur maculae et eadem quidem forma et magnitudine praeditae atque 
in segmento transversario, nusquam vero longiores striae obscurae, quae canaliculis 
papillaribus barbae balaenae nigrae pigmentatis, respondeant. Ductus glandularum 
sebacearum, quos Gerber?) in tubulis se conspexisse affirmat, in iis certe non re- 
periuntur. Quum in praeparatis mieroscopicis recuperandis methodo haud praecauta 
atque parva tantum amplificatione microscopica usus sit, residuas pulpas siccas, spatia 
cellularia sat magna saepe continentes et in finibus quasi incisas, errorem movisse 
veresimile est. Segmentis Kali soluto et aqua tractatis, cellulae etiam elementares 
plus minusve intumescunt ac maculae obscurae tum, praecipue in segmentis longi- 
tudinalibus, cellulas majores pigmento praeditas se ostendunt. Reliquae quoque cel- 
lulae granula fusca, sed multitudine multo minore continent et plerumque nucleum 
offerunt obscurum; sunt ipsae forma plerumque polygonia. Neque usquam signa, quae 
ad canaliculos papillares formatos spectent, in segmentis Lomeusinalibus aut transver- 
sariis conspiciuntur. 

Matrix proinde substantiae ungulae tubulosae e pulpis constat fibriformibus, quae 
"in superiore ossis ungulae margine ex limbo prominente cutis originem capiunt et 
deorsum crescunt: ut videtur, omnino sunt laeves nec papillis praeditae. Circa pul- 
pas concentrica collocantur strata cornea, ita ut circumdentur vaginis corneis cavis, 
junctis inter se homogenea tela cornea, quae a basi ungulae simul cum substantia 
tubulosa inter pulpas seponitur et deorsum propellitur. ^ Pulpae paullatim praemo- 


*) €f. Handbuch der allg. Anatomie des Menschen und der Haussáugethiere von Fr. Gerber. Bern, 
Chur und Leipzig 1840. Pag. 85 und Tab. Il. fig. 36—39. 

riuntur atque ex superiore parte subnaseuntur, ita ut detrimentum, quod coronamen 
deterendo in solea continuo accipit, formata substantia cornea recenti compensetur. 
Itaque huie ungulae substantiae formandae etiam adtribuendae sunt modo simplicissimo 
eaedem leges, ex quibus telam corneam omnino formari constat. 

Ligamentum coronarium adhuc commemorandum est; offert nobis eandem tex- 
turam ac ipsum coronamen. Tenues papillae (pulpae), ut in sectionibus longitudina- 
libus lentis auxilio facile cognosci potest, telam eorneam, quae hie clariore est colore 
ingrediuntur. Circa eas permulta formantur strata telae concentrica et orti hoc modo 
tubuli tela interstitiali inter se junguntur, qua ex causa segmenta transversaria et 
longitudinalia eandem, quam respondentia coronaminis praeparata, praebent indolem. 
Idcirco lizamentum corneum ungulae omnino congruit cum ligamento barbae coro- 
nario, quum in utroque substantia cornea seponatur et stratis planis et circum emi- 
nentes papillas, secretum adiposum, quo ungula, ut massa compaeta ac solidà, carere 
posse videtur, ex tubulis dissectis excedere haud animadverti. 

Nihilominus ligamentum ungulae coronarium tamquam forma transitoria mihi habenda 
videtur substantiam conjunctivam (massam ligamenti) barbae balaenopterae traducens in 
substantiam tubulosam, qualis in mediis barbae scapis, in substantia nigra barbae siccatae 
et in ungulae coronamine invenitur. Formati enim tubuli nil aliud nisi evolutae 
sunt formae canaliculorum papillarium, tenuibus papillis illic tanquam in crassiores 
pulpas fibrosas mutatis et systematis papillarum secundarii oriundi data facultate. 
Simul ratio mutatur, quae stratis concentricis et telae interstitiali intercedit. Dum 
paucae tantum lineae tenuibus papillis cireumjectae (in ligamento barbae coronario) 
parvum stratorum concentricorum numerum designant et substantia matricis e super- 
ficie orta telam illam tubulosam superat, contra, ubi papillarum loco pulpae fibrosae 
propriae inveniuntur, substantia annularis multo praevalet, tela autem e libera matricis 
facie orta tam exigua est, ut telae interjectae ad speciem tantum interstitia inter 
tubulos erassiores expleat (ef. coronamen et ligamentum ungulae coronarium). Prae- 
valens denique substantia tubuloesa interdum indolem offert telae ligamenti barbae: 
pulpae ejus tenuibus praeditae sunt papillis strataque concentrica cornea canaliculis 
papillaribus trajiciuntur (quod fit in substantia nigra barbae siccatae, ut videtur etiam 
in substantia barbae tubulosa). 


Dentium ornithorhynchi disquirendorum occasio mihi data non est. 


(APvT SEPTIMUM. 
De organis barbae affinibus. 


Contraria ungulae, quae barbae texturam tantum, nec vero formationem imitatur, 
inveniuntur in animalibus organa, «quae, et forma et natura barbae balaenae affines 

videntur, etsi structura et textura eorum simpliciores observant leges. — Jam in capite 
hujus opusculi primo in membrana maxillae superioris mucosa quosdam processus 
ut dicam pectinatos inveniri memoravi, ad quos denuo hic revertor. Sunt parvae 
humiles lamellae palato duro inhaerentes, in utroque lineae mediae latere transverse 
extensae, Quaeque series transversaria ex una lamella constat continua, saepe ad 
formam litterae S curvata, Haud perpendiculares dependent, sed retro spectant 
fauces versus, ita ut superficies posterior omnino fere membranae mucosae adjaceat 
et conjuncta cum ea videatur. lu margine libero retroverso lamellae in breves den- 
ticulos coniformes excurrunt, qui, omnino liberi, ex quoque latere circumiri possunt, 
Numerus et magnitudo processuum pectinatorum, qui alter post alterum positi sunt, 
in variis animalibus variant. Inveni eos in omnibus mammalium ordinibus ; avium 
anas exemplum offert, amphibiorum squamigerorum cornei quidem aculei ex papillis 
membranae maxillae mucosae orti, simillimam formam praebent. Quamquam varios 
evolutionis gradus in omnibus animalibus disquirendos mihi non proposui, tamen puto 
monendum, processus pectinatos, quatenus in mammalium ordine disquisiverim, in illa 
tantum palati duri parte inveniri, quae ossibus maxillaribus superioribus (procc. eorum 
horizontalibus s. palatinis) fingatur, et ubique desinere, ubi membrana mucosa in 
ossa intermaxillaria, in vomerem aut in ossa palatina transeat. [taque laminae etiam 
barbae balaenae corneae in fossa tantum ossium maxillae superioris naviculari inve- 
niuntur et minores angustioresque factae, ubi os palatinum interiorem cavi parietem 
format, extrorsum recedunt. 

Texturam eorum in membrana vituli mucosa, detracta atque extensa, diligentius 
disquisivi. Tenuia segmenta ad longitudinem per processus hos pectinatos usque 
in ipsas lamellas facta, matricem nobis praebent, omnino aeque formatam, atque 
permultis cellularum cornearum stratis obduetam. — Addita solutione Kali, strata cornea 
intumescunt- Apparent cellulae ovatae, saepius autem polygoniae, quae auctae et 
magis perspicuae factae, a subjacente tela conjunctiva certius distinguuntur. Ex tela 
conjunctiva autem nonnullae papillae filiformes in stratum corneum protenduntur ; 
attamen cellulae corneae circum illas strata non formant concentrica, sed ubique 
ordines superficiei parallelos retinent. Segmenta transversaria e singulis processibus 
pectinatis petita, *discum telae conjunctivae tamquam pulpam, strato corneo circum- 
datam, offerunt. Quo modo matrix processuum pectinatorum minuta mensura eandem 
formam induit ac laminarum barbae matrix, cujus etiam partem lamelliformem et 
filamenta libera discrevimus. Formam matricis diligenter sequens, stratum corneum 
in his processibus palatinis et laminam et processus pectinatos obducit. Hoc modo 
idem atque in barba invenitur formationis typus, nisi quod barbae formandae ratio 
multo subtilior inest. 


Observatio anatomico - comparativa horum inter se cognatorum telae corneae 
generum eam sententiam denuo firmaverit, qua contenditur, organicae naturae intra 

certi typi fines formas varias saepe non tam in novis organis et nova, qua fingantur, 
ratione, quam in eo positas esse, quod omnia germina, quae in generali certi typi 
idea comprehendantur, gradatim exeulta eum evolvantur tum revolvantur. Processus 
membranae palatinae quos dicimus pectinatos, qui in mammalium saltem ordine ad primi- 
tivam organismi compositionem procul dubio pertinuerunt, mox angustia et quasi egestate 
pressi tanquam leves tantum prominentiae apparent, mox ad summum perfectionis 
gradum evecti balaenae barbam effngunt. Sensu ampliori notio metamorphoseos, 
quam dicimus progressivam et regressivam, eo stabilitur, quod membranae palatinae 
processus transversi jam in mammalium foetibus manifesto exstant et postea, dentium 
evolutionis ratione habita, magis minusve restringuntur, dum simul Geoffroy de 
St. Hilaire *!) observaverit balaenae foetum tempore, quo nullum barbae vestigium 
reperiatur, in margine maxillae superioris alveolari exhibere dentium germina, quae 
barba enascente rursus resorbeantur. ij 


4l) €f. W. Rapp: Die Cetaceen pag. 127 et ibidem locum citatum: Annales du Muséum d'hist. nat. 
Tome X. pag. 364. 

ICONUM EXPLICAT!IQO. 


TABULA PRIMA. 


Fig. 1. Maoaxilla balaenae rostratae superior, media fere parte transverse dis- 
secta. — In fossa ejus naviculari dextra ordo barbae laminarum conspicitur trans- 
versus, in basi strato ligamenti cornei interjecto obductus ; in fossa sinistra processus 
matricis lamelliformes, ad ordinem distributi transversum, conspicui sunt. 

«. os maxillaris sup. — ^. os intermaxillare. — c. vomer. — d.d. lizamentum 
coronarium et externum et internum. — e. e. e. laminarum cornearum scapi, introrsum 
gradatim diminuti ; denique apparent tantum fibrae corneae ex ipso origine liberae. 
— f. vexillum seapi, fibris discretis formatum. — g.$. sulcus coronarius, qui liga- 
mento coronario expletur. — ./. processus matricis lamelliformes. — 2.i. matricis 
filamenta processus coniformes dieta. — £, pulpae intimae ex ipso origine coniformes. 
— |. labium superius. — 7.2. sulci longitudinales, lamellarum ordinibus interjecti , 
qui, ubi barbae exstant laminae corneae, substantia ligamenti vel massa cornea sic 
dicta conjunetiva replentur, ubi matrix adest nuda, patent. 

Fig. 2. Segmentum transversum barbae laminae majori, prope ad marginem 
externum et paulo infra cavum germinativum exsumtum, circiter octogies amplifi- 
catum, quo substantia et annularis et corticalis nec non tela ligamenti coronarii una 


sunt comprehensae. — 3. substantia tubulosa s. annularis. — v. parvae telae fissurae, 
stratis concentrieis partim disjunctis ortae. — x. substantia corticalis. —  z. sub- 
stantia interstitialis. — 2». substantia ligamento coronario sive omnino massae cor- 


neae eonjunetivae propria. — s. ostia canaliculorum papillarium. — «. granula pin- 
guia inde erupta. 

Fig. 26. Cellulae ovatae s. oblongae, ope Kali soluti et aqua telae restitutae. 

Fig. 2g. Segmentum ligamenti transversum solutione Kali et postea aqua 
imbutum, — Conspiciuntur canalieulorum lumina circuitu clariore obducta. — s. massa 
eranulosa, quae iis continetur. 

Fig. 3. Segmentum barbae nigrae transversum. — zc. substantia corticalis et 
interstitialis cinerea. —  ;. substantia tubulosa s. nigra — s. canaliculorum lumina. 
— (. pigmenti granula inspersa. 

Fig. 33. Cellulae Kali adhibito tumefacta, pigmentum nuclei ad speciem con- 
tinentes. 


TABULA SECUNDA. 


Fig. 5. Processus ordinis extremi lamelliformis, oblique dissectus, modice 
auctus nec non labium superius, eadem sectura divisum. — $. suleus coronarius. — 
o. matrix palatum. durum obducens. —  A.A. proc. ejus lamelliformes. — 2. proc. 
coniformes. — 4. labium superius, — 7. suleus duabus processibus interjectus lamelli- 


* 

formibus. —  Membranae palatinae et processuum lamelliformium superficies libera 
nec non proc. coniformes in parte superiore instructi sunt papillis filiformibus. 

Fig. 6. Pars barbae contextae superne adspecta. — d. lig. coronarium 
externum. — 7.7. margines binis cavis germinativis interjecti, massa sic dicta con- 
junetiva formati. —  y.y. adítus cavorum germinativorum oblongi gradatim diminuti, 
ita ut seriebus intimis foramina tantum parva rotunda exstent. 

Fig. 7. Palatum vituli foetalis durum, processibus pectinatis instructum. 

Fig. 8. Segmentum transversum ex ungulae tela cornea petitum , mierosco- 
picum. Facile substantia tubulosa et interstitialis intelliguntur. 4£./. pigmentum in 
cellulis singulis aceumulatum. 

